
Vita. 


Philippus  Woker  natus  sum  Briloniae,  in  oppido  Guestfaliae,  anno 
MDCCCXLVIII  d.  21  mens.  August.  patre  Francisco  Antonio,  matre  Ger- 
trude e  gente  Auffenberg.  Briloniae  undeviginti  primos  vitae  annos  degi, 
frequentavi  gymnasium,  quod  ibi  floret.  Testimonio  maturitatis  instruc- 
tus  auctumno  anni  MDCCCLXVII  Bonnam  me  contuli,  ubi  civibus  uni- 
versitatis  adscriptus  per  continua  sex  semestria  studiis  me  dedi  praecipue 
historicis.  Deinde  belli  motibus  varie  turbatus  per  maximam  septimi 
et  octavi  semestris  partem  Bonna  abfni.  Audivi  viros  doctissimos:  Diez, 
Jahn,  Kampschulte,  Lassen,  Neuhaeuser,  Reusch,  Schàfer,  Springer, 
a  Sybel,  Treitz,  Usener.  Praeterea  Kampschulte,  Schàfer.  a  Sybel,  semi- 
narli historici  directores,  per  octo  semestria  ad  exercitia  in  seminario 
habita  me  admiserunt.  Omnibus,  quos  enumeravi,  praeceptoribus  optime 
de  me  meritis  gratias  ago,  quas  debeo,  maximas,  imprimis  vero  Frane. 
Guilelmo  Kampschulte  et  Josepho  Neuhaeuser. 


Sententiae  controversae. 

1  )  Verisimile  est ,  duodecim  tabularum  leges  omnes  a  priore  de- 
cemvirorum  collegio  compositas  esse. 

2)  Sanctus  Hermenegildus  apud  Hispanos  martyrii  gloriam  denium 
inde  a  Sec.  XII  adeptus  est. 

3)  Quam  maxime  politici?  aetionibus  effectum  est,  ut  oriretur 
liber  Ratisbonensis .  ut  haberetur  et  quo  modo  institueretur 
colloquium  Ratisbonense. 

4)  Ut  Calvinus  in  Germania  commorans  auctoritate  apud  evan- 
gelicos  Germaniae  theologos  magnopere  valuit,  ita  nonnusquam 
ordinationes ,  quas  Genevam  re  versus  (a.  1541)  promulgavit. 
Germanicorum  theologorum  opinionibus  adaptasse  \idetur. 

5)  Inter  actiones  pacis  Guestfalicae  Fridericus  Guilelmus.  magnus 
Brandenburgiae  elector,  solus  fuit  Germanicus  princeps,  qui 
Francogallorum  superbiae  audacter  restitit. 


Prooemium. 

Bonae  literae  exeunte  medio  aevo  renatae  a  tlieologis 
scholasticis  acerrime  impugnabantur,  ab  iis  autem,  qui  etiam 
alias  ob  causas  praesente  rerum  statu  non  contenti  erant,  ar- 
denter  fovebantur.  Itaque  pugna  inter  scholasticos  et  huma- 
nistas  inevitabilis  facta  est;  neque  poterat  haec  pugna  esse 
solum  literaria.  Quum  enim  scholastici  caeca  tenacitate  de- 
pravatas  suas  doctrinas  defenderent  atque  ecclesiae  propug- 
natorum  partes  agerent,  adversarii  autem  abusus  et  corruptelas 
vitae  ecclesiasticae  ita  impugnarent,  ut  ecclesiae  auctoritas  atque 
ejus  doctrinae  in  magno  essent  periculo,  jam  exorta  erat  ho- 
minum  dissensio  rebus  ecclesiasticis  periculosa. 

Sine  certo  Consilio  ac  fine  haec  opinionum  pugna  primo 
facta  est,  atque  hoc  tempore  etiam  Erasmus  omnino  oppositionis 
viam  ingrediebatur. 

Conjugio  illegitimo  natus  erat,  nani  propinqui  patrem, 
priusquam  matrimonium  contraxisset,  peregre  clam  prontisti 
coegerant  et  postea  adduxerant,  ut  collegio  monachorum  ac- 
cederei Erasmum  ipsum  eodem  non  propensa  voluntas,  sed, 
quum  parentes  immature  mortui  essent,  tutorum  adhortationes 
compulerant  ;  Busci  ducis  non  sine  morum  damno  *)  vitae  mo- 
nasticae  depravationem  expertus  erat.  Fortuito  ab  hac  molesta 
vita  liberatus  quum  aliquamdiu  Parisiis  commoraretur,  occa- 
sionem  nactus  est  minus  desideratam,  qua  se  taedio  impleret 
scientiae  scholasticorum  theologorum,  quorum  scholis  diutius 
intererat.  Postea  longis  migrationibus  Europae  magnani  partem 
perlustrans  plurimarumque  nationum  doctis  viris  crebris  literis 
conjunctus  inde  et  aliunde  cognovit,  in  quo  res  ecclesiasticae 
statu  essent. 

Quae  ita  tenera  juventute  et  matura  aetate  viderat  atque 
audiverat,  aninium  mordaci  adversus  praesentem  rerum  statuiti 
acerbitate  implebant,  studia  ad  alium,  quam  quo  tendere  con- 
sueverant  homines,  finem  dirigebant  :  Semper  ab  aliis  impeditus, 
nunquam  adjutus,  paene  ubique  iis,  qui  circa  eum  erant,  se 
opponens  ingenii  voluntatem  jam   puero  Hegii  scholis  infixam 


])  Knight:    SeOen  bon  ®ra§mu§  1736  p.  9;  dissimulare  ibi  didicit. 

secutus  est,  quae  „velut  occulta  naturae  vi  rapiebat  ad  bonas 
literas."  *)  Mira  diligentia  ac  rarae  dotes  naturae  adeo  ejus 
studia  adjuvabant,  ut  ab  externis  vinculis  tandem  libera  tus  vir 
perfecte  piane que  eruditus  exsisteret,  homines  eloquentia,  dili- 
gentia, studio-rum  amplitudine  stupefaceret  ac  tum  doctrinae 
principatum  cum  paucis  tantum  viris  haberet  communem.  Inde 
ab  hoc  tempore  omnes,  quos  poterat,  labores  in  bonas  literas 
impendebat,  impigre  eas  locupletare  studebat  et  a  pugna  contra 
scholasticos,  proximos  earum  adversarios,  proiìciscens  etiam 
doctrinam  theologorum  et  ecclesiae  statum  aggrediebatur.  Ipsius 
vitae  peritia  doctus,  instructus  armis  acutissimis  cavillationis 
et  eloquentiae  perfacile  fluentis  castigabat  depravationem,  stoli- 
ditatem  monachorum  aliorumque  clericorum  irridebat,  expro- 
brabat  abusus  vitae  ecclesiasticae ,  insulsitates  doctrinarum 
theologicarum.  Sed  in  pugnando  effervescens  aequitatique  in 
vituperatione  parum  consulens,  ab  ornili  theologicarum  disci- 
plinarum  studio  semotus,  iiiductus  etiam  studiis  frivolis,  quae 
omnia  deturbabant,  praecipue  humanistarum  Italicorum,  stimu- 
latus  plausibus  undique  auditis  haud  raro  sententias  ecclesiae 
auctoritati  periculosas,  immo  religionis  christianae  dignitati 
nocentes  protulit.  Quae  res  dilucide  cernuntur  maxime  in  libro 
Erasmi,  quem  „Encomion  Morias"  inscripsit. 

Cap.  I. 

Quibus  causis  Erasmus  ad  studia  irenica  adductus  sit, 
explicatur. 

Nihilo  minus  idem  liber  ultimus  est  eorum  studiorum, 
quae  in  negatione  potissimum  et  vituperatione  versantur.  Quum 
enim  Encomion  Morias  in  ìucem  prodiret,  Erasmus  in  Anglia 
commorabatur,  ubi  consuetudine  utebatur  virorum,  qui  ut  ipse 
amore  bonarum  literarum  infiammati  erant,  ut  ipse  temporis 
doctrinam  ecclesiasticam  despiciebant,  qui,  quum  optime  eruditi 
essent  et  vitam  piam  moribusque  puris  ornatam  degerent,  eo 
omnibus  viribus  contendebant,  ut  theologiae  formam  emendatam, 
ecclesiae  faciem  puriorem  ac  digniorem  redderent,  ut  vitae 
pietatis  bonorumque  morum  ornamentum  instaurarent.  His  viris 
ecclesiae  doctrina  scholasticorum  dogmatis  corrupta,  pietas 
cerimoniarum  artificiosa  observatione  depravata  videbatur.  Quare 
simplicitatem  tam  vitae  quam  doctrinae  primum  concupiscebant, 
quam  pure  expressam  cognoscebant  in  sacra  scriptura. 2)  Ad 
hanc  intelligendam  bonis   literis  videbant  praeparari,    quibus 

*)  Catalogi  duo  operura  Erasmi  ed.  Antwerpiae  a.  1537.  8°  fol.  A6. 
2)  Similiter  in  Gallia  Faber  Stapulensis   docebat:     ..C'est    que  ne 


propagatis  etiam  aliis  in  rebus  scholasticarum  ineptiarum  auctori- 
tatem  interituram  esse  sperabant.  Itaque  hi  viri  vituperabant 
quidem,  sed  etiam,  quomodo  res  vituperatae  corrigi  possent, 
demonstrabant  :  bonis  literis  theologiae  studium  adjuvari,  ec- 
clesiae  utilitatem  adferri  volebant.  Eorum  numero  praecipue 
adscribendi  sunt  Coletus  x)  et  Thomas  Morus. 2)  Quum  autem 
Erasmus  his  familiariter  uteretur,  non  poterat  pergere  alienus 
esse  ab  eorum  studiis  pacificis,  3J  atque  eo  facilius  amici  Angli 
Erasmum  nacti  sunt  studiorum  socium,  o.uod  etiam  alia  causa 
eodem  perducebatur,  quo  ipsi  vocabant. 

Erasmus  enim  quum  esset  natura  debili  atque  tran- 
quilla, animo  cauto,  immo  timido,  non  is  erat,  qui  fervore  ac 
tenacitate  pugnam  periculosam  susciperet.  Quamdiu  non  certus 
adversarius  ei  obstabat  neque  certae  factionis  signifer  pro- 
dibat,  quamdiu  ipse  tutus  publicaque  tranquillitas  inconcussa 
permanebat,  tam  diu  cedere  irae  et  innatae  animi  libidini,  qua 
res  serias  vertere  in  jocum  solebat,  licere  arbitrabatur.  Quum 
autem  Reuchlini  certamine  factionum  aperta  divisio  facta  esset,4) 
quum  jam  ordine  ,et  Consilio  de  certis  rebus  a  certis  viris  pug- 
naretur,  quum  res  quaedam,  quae  haberi  potest  exigua, 5)  eo  ad- 
duxisset,    ut  utrimque   omnia  moverentur  remedia  ac  jam  in 


savoir  en  dehors  de  l'évangile,  c'est  savoir  tout."  cf.  Herminjard  :  Cor- 
respondance  de  Réformateurs  dans  les  pays  de  la  langue  francaise. 
Genève  et  Paris  1866  voi.  I  p.  90.  Quare  profitetur:  „Depuis  le  temps 
de  Constantin  . .  l'église  primitive  peu  à  peu  dégenerée  perdit  tout  à 
fait  son  charactère"  et  studet,  ecclesiam  ,,ramener  à  l'image  de  cette 
église  primitive."     ibid.  p.  93. 

x)  Simplicitatis  studium  Coletus  usque  ad  stilum  promovit.  Eras- 
mus de  poémate  quodam,  quod  in  Anglia  scripsit,  dicit:  „Id  scriptum 
est  stilo  simplicissimo.  Sic  enim  jussit  Joannes  Coletus."  (Catalogi  1.  e. 
fol.  B).  Ut  animum  suis  studiis  accommodatum  infigeret  hominibus,  incepit 
ab  educandis  liberis:  „Magnis  impendiis  novum  ludum  literarum  insti- 
tuerat,  in  quo  non  minus  in  pietate  quam  in  doctrina  volebat  institui 
formarique  pueritiam.  Vir  enim  singulari  prudentia  praeditus  videns  secu- 
lum  suum  deploratissimum  teneram  aetatem  delegit,  ut  novum  Christi 
vinum  novis  utribus  committeret."  (Ibid.  fol.  B — B2).  De  Erasmi  cura 
Coleto  amicitia  cf.  Jùrgens:  Sutfjer  voi.  3  p.  266  et  Miiller:  6ra§mu§ 
Don  SRoitcrbam.     Hamburg  1828  p.  119. 

2)  De  Thoma  Moro  dicit  Erasmus:  „Verae  pietatis  non  indili- 
gens  cultor  est,  etiam  si  ab  omni  superstitione  alienissimus."  (Bòcking: 
Hutteni  Opp.  voi.  I  p.  284;  a.  1859  Lipsiae  ed.). 

3)  Catal.  1.  e.  fol.  C3  Thomae  Moro  „studiorum  sodali."  „Enco- 
mion  Morias"  Mori  studiis  non  accommodatum  scripsit  Erasmus  quidem 
in  ejus  domo,  sed  primis  commorationis  diebus  et  animo  jam  piane 
conceptum. 

4)  Mutianus  non  multum  post  ortum  certamen  dixit  :  totus  mundus 
in  duas  dividitur  factiones.  cf.  Hagen  :  3>eutf<$fonb§  literòrijdje  unb  politi* 
jdje  SSertjciltniffe  :c.    Erlangen  1841  voi.  I.  p.  430. 

5)  de  libris  Judaicis  concremandis  inter  Reuchlinum  et  Pepri- 
corneum  rixa  exorta  est. 

quaesitorum  fidei  tribunali  res  versaretur,  tum  quidem  Erasmi 
amor  idem  permanebat  erga  eos,  quorum  causam  cum  bonis 
literis  arctissimo  vinculo  conjunctam  esse  sciebat,1)  neque 
cunctatus  est  uti  tota  sua  familia ritate,  ut  amicorum  Reucklini 
numerum  adaugeret2)  et  Romae  gratiam  prò  Reuchlino  ro- 
garet, 3)  sed  quum  necesse  esse  coguosceret  paci  studere,  Reuch- 
linum  praemouuit  cavendum  esse,  ne  modum  excederet.  4j  ne 
aperte  calumniaretur,  operam  navavit,  ut  certamen  Romanae 
sedis  auctoritate  sedaretur. 5) 

Ita  Erasmi  animus  propensus  efficiebatur  ad  studia  ami- 
corum Anglorum;  cognovit  tempus  esse  aedifìcandi,  pugnas  ac 
rixas  Germanorum  amicorum  evitans  omnino  se  dedicavit  studio 
rerum  theologicarum  et  instaurandorum  morum  honestorum 
piorumque. 6)  Horum  studiorum  fructus  prodierunt  :  Inter- 
pretatio  primi  Psalmi,  qua  tota  fere  Christiana  etnica  contiuetur 
et  quam  necessarium  sit  studium  sacrae  scripturae  explicatur. 
atque  a.  1516  quasi  compendimi!  suae  tkeologiae  editio  novi  Te- 
stamenti. 7) 

Dum  autem  Erasmus  tranquilla  et  assidua  diligentia 
in  novo  argumento  studia  ponit,  certamine  Reuchlinico  orta 
animorum  concitatio  in  dies  periculosior  facta  est.  Iracundia 
utrimque  adaucta  tandem  Reuchlinistarum  animos  ad  violentimi 
adduxit  ardorem.   ex  quo  epistolae   illae  obscurorum  virorum 


J)  Er.  epp.  (Er.  Opp.  Tom.  Ili  ed.  Le  Clerc  Lugduni  1703  — 
iiii  non  expresse  alia  nominatur.  ibi  semper  adhibita  est  haec  editio  — ) 
p.  144  ep.  ad  Grynaeum. 

2)  Amicos  Reuchlini  ita  arcessitos  appellat  Coletuui  et  episcopiun 
Fisher  cf.  Illustriuni  virorum  epp.  P.  II  fol.  sm  ed.  Hagenovae  1519.  8° 
Bòcking  Hutt.  Opp.  1.  e.  voi.  II  p.  279 —  SO.  Spougia  Erasmi  adversus 
adspergines  Hutteni. 

3)  Er.  epp.  p.  144  ep.  ad  Card.  Grimanum,  partim  etiam  apud 
v.  d.  Hardt:  historia  literar.  Reformationis  voi.  II  p.  14  — 15  typis  ex- 
pressa; Er.  epp.  p.  146  ep.  ad  Card.  St.  Georgi;  ibid.  p.  154  ep.  ad 
Leon.  X. 

4)  Illustr.  vir.  epp.  1.  e.  II  fol.  sm. 

5)  Er.  epp.  p.  144:  „Absurdum  est,  eruditos  viros  libris  ac  jur- 
giis  conflictari."  Cui  autem  pugnae  culpam  tribuat,  cognoscitur  e  "verbis. 
ex  ea  re  damnari  Reuchlinum,  ,.quae  meo  sane  judicio  vel  ipsam  asini 
umbram  superat,  in  quam  exstat  jocus  proverbiane."  Similiter  ibid.  p. 
146  loquitur. 

6)  Hoc  tempore  scripsit  librimi  hunc  prae  se  ferens  fiuem:  Con- 
cionem  de  puero  Jesu  ..rogatu  Joannis  Coleti"  cf.  Catal.  1.  e.  fol.  Cm. 

7)  Annotationes  ad  nov.  Test,  a  Laurentio  Valla  compositae.  quas 
jam  antea  ediderat  (1505).  saepius  eum  in  componendo  hoc  libro  adju- 
verunt  (de  Laurentii  Yallae  apud  Erasmum  auctoritate  cf.  Miiller:  E.  v. 
R.  p.  120—24);  sed  quomodo  et  hic  amicorum  in  Anglia  viventium  ei 
adfuerint  Consilia,  Erasmus  postea  probat  dicens,  se  consilium,  quod 
primum  cepisset,  brevissimas  tantummodo  annotationes  textui  asserendi 
mutasse  obsequentem   horum   amicorum  auctoritati  (Catalogi  1.  e.  fol.  B3). 


profluxerunt,  quartini  prior  pars  eodem  atque  Erasmi  novum 
testamentum  anno  edita  est.  Quo  libro  Erasmi  nova  studia 
omnino  firmata  sunt.  Ab  Erasmi  animo  modico  ac  tranquillo, 
ab  ejus  studiis,  quae  novarum  rerum  victoriam  non  subito  ac 
violenter,  sed  successiva  veterum  rerum  correctione  comparare 
volebant,  omnino  abhorrebat  comprobare  impetum  ìllum  contra 
praesentem  rerum  statum  tumultuarie  factum  atque  hostilem 
animorum  ardorem,  quo  auctores  eo  usque  erant  concitati,  ut 
ipsa  sacra  prosternerent  et  eo  modo  rem  gererent,  qui  con- 
cordiae  reconciliationem  vanam  reddidit.  Ut  igitur  de  epistolis 
obscurorum  virorum  sententiam  dixit  minime  comprobantem,  2) 
ita  etiam  hoc  libro  piane  eo  perducebatur,  ut  in  omne  posterum 
tempus  studiorum  conjunctio  cum  iis,  qui  oppositionis  spiritu 
nimis  longe  proferebantur,  omnino  solveretur  et  ipsius  studia 
ad  sananda  mala  directa  etiam  majorem  acciperent  ardorem 
ac  fervorem. 2  ) 


1)  Er.  epp.  p.  1G22  —  23  (àppendix)  ep.  ad  Caesarium  a.  1517: 
„Magnopere  displicent  epistolae  obscurorum  virorum;"  ìbid.  p.  1626: 
„scit  tota  sodalitas  Basiliensis,  mihi  semper  displicuisse  epistolas,  quas 
inscripserunt  obscurorum  virorum;"  ibid.  p.  1626:  „At  isti,  quicunque 
sunt,  non  contenti  sic  ineptisse,  addiderunt  alterum  illi  similem  libellum" 
etc.  Similiter:  Spongia  Er.  ap.  Bòcking  Hutten.  Opp.  ].  e.  voi.  II  p. 
277-78. 

Erasmus  eo  magis  commovebatur,  ne  retineret  judicium,  quod  auc- 
tores epistolarum  etiam  Erasmi  studia  theologica  cum  suis  consociarunt 
studiis  :  Hochstratus  in  prima  epistolarum  parte  Roma  scribit,  se  audire, 
Erasmum  componere  theologica;  id  periculosum  esse,  quum  ipse  non  sit 
in  Germania,  sed  „si  ego",  inquit,  „venio  ad  Allemanniam  et  lego  suos 
codicuios  et  invenio  unum  parvissimum  punctum,  ubi  erravit,  aut  ubi 
non  intelligo,  ipse  debet  videre,  quod  ego  volo  sibi  super  cutem."  Epp. 
obsc.  vir.  P.  I  p.  135  ed.  Francofordiae  1757  voi.  I.  Simili  modo  Eras- 
mus nominatur  ibid.  voi.  I  P.  II  p.  207,  267,  274,  282,  309,  315.  In  altera 
parte  epistolarum  magister  Erfordiensis  Ortuino  Gratio  narrat:  „Ma- 
gister  sacri  palatii  vuit  probare,  quod  Erasmus  est  kaereticus;"  papam, 
cui  novi  testamenti  editionem  dedicaverit,  eam  certo  repudiaturum  esse, 
quum  Parisienses  Moriam  velint  concremare,    ibid.  P.  II  p.  307. 

Quamvis  Huttenus  postea  Erasmo  objiciat,  (Expostulatio  cum 
Erasmo  Bòcking  Hutteni  Opp.  1.  e.  voi.  II  p.  198—99)  Erasmum  primo 
epistolas  obsc.  vir.  laudasse,  hoc  tamen  solum  verum  est,  eum  libro  non- 
dum  edito  imam  epistolam  minime  periculosam,  quam  manu  scriptam 
acceperat,  laudasse.     (Spongia  Erasmi  Bòcking  I.  e.  voi.  II  p.  277—78). 

2)  Epistolis  obsc.  vir.  Erasmi  animum  ad  moderationem  commotum 
esse  dicit  Kampschulte  :     Umderjitat  (Srfurt  voi.  I  p.  227 — 28. 

Er.  incipit  jam  statim  se  excusare  ob  priorem  intemperantiam,  id, 
quod  postea  in  ejus  literis  ac  libris  toties  invenitur;  dicit  ex.  gr.  in 
epistolis  p.  1622  et  p.  1626  .,Lusimus  et  nos  olim  in  Moria;  sed  nullius 
nomen  perstrictum  est." 

Coloniensestheologi  hoc  animi  Erasmi  mutatione  usi  sunt,  ut  ea 
Reuchlinistas  gravi  vnlnere  affectos  pronunciarent  in  Lamentationibus  obsc. 
vir.  a.  1518  editis:  humanistam  quendam  dicentem  faciunt  :  „est  acerbum 
a  doctis  viris  contemni,  acerbins  a  docto  et  sapiente.     Quid  multa?  mag- 


Igitur  opinionibus  amicorum  Anglicorum,  Reuchlinicae 
pugnae  ardore  jam  eo  tempore  apparente,  quo  epistolae  obsc. 
vir.  nondum  editae  erant,  adeo  motus  est  Erasmus,  ut  consue- 
tudinem  solum  vituperandi  derelinqueret  atque  studio  theologiae 
se  daret.  Quum  epistolae  obsc.  vir.  in  lucem  prodissent,  etiam 
magis  a  pugnando  abhorruit. 

Quamquam  autem  a  pugna  humanistarum  recessit,  amor 
ejus  bonarum  literarum  nullo  modo  imminuebatur.  In  quibus 
ornandis  etiam  inde  ab  hoc  tempore  suam  insumens  operam 
edidit  Suetonium,  perfecit  Collectanea,  Proverbia  et  Similia 
composuit.  Sed  haec  studia  tum  solum  habet  utilia,  si  chri- 
stianae  religioni,  si  theologiae  prosint:  „Literas  amas  recte,  si 
propter  Christum,  si  literas  expetis,  ut  illis  adjutus  Christum 
in  arcanis  literis  patentem  intelligas,  accinge  te  ad  studili  m 
literarum."  r)  Ita  theologiae  et  no  varimi  literarum  studium 
conjunctum  volebat,  „ut  inciperent  tandem  bonae  literae  Chri- 
stum sonare." 2)  Qua  conjunctione  bonae  literae  animo  Chri- 
stiano  implentur  3)  simulque  theologiae  salubres  fiunt  ;  vir  enim 
iisdem  instructus  majore  utilitate  fontes,  biblia  sacra  atque 
opera  patrum  ecclesiae  perscrutali  potest. 4)  Literarum  scientia 
quam  utilitatem  afferret,  ipse  novi  testamenti  editione  perfecta 
demonstiaverat ;  tunc  eandem  rem  probaturus  incepit  com- 
positionem  paraphrasium  evangeliorum  atque  editiones  non- 
nullorum  ecclesiae  patrum  operum. 

Ad  quas  de  religione  opiniones,  ad  quae  judicia  de  sui 
temporis  ecclesiae  doctrina  ac  vita  prolata  animum  adduceret, 
quae  remedia  proponeret,  ut  et  doctrina  et  vita  corrigeretur, 
sententiis  hisce  studiis  còmparatis  definitum  est.  Neque  ullam 
praetermisit  occasionem,  qua  has  opiniones,  haec  judicia,  haec 
remedia  pronunciaret  ;  id,  quod  oratione  maxime  continua  ratio- 
neque  completissima  fecit  in    „Enchiridio  militis   christiani" 5) 

nus  ille  Erasmus  nos  veìuti  pestem  quandani  detestatur,  fugit,  insequi- 
tur."  (Lamentat,  obsc.  vir.  in  Epp.  obsc.  vir.  1.  e.  voi.  II  p.  53.  — 
Lamentatioues  a  Coloniensibus,  non  a  Reuchlinistis  compositas  esse  elu- 
cet  ex  epistola  ab  Erasmo  a.  1518  Hermanno  Buschio  missa  :  „demiror 
autem,  non  pudere  theologos  et  sanctissimae  reiigionis  professores,  tu- 
multus  istius  modi  concitare  ....  Quid  lamentationibus  illis  aut  ineptius, 
aut  indoctius  aut  virulentius?';     Er.  epp.  p.  316  —  ) 

1)  Er.  Opp.  Tom.  V  Enchiridion  militis  christiani  p.  25. 

2)  Er.  epp.  p.  836. 

3)  Timet.  ne  humanistae  et  literas  et  animum  paganismi  recipi- 
ant:  „unus  adìiuc  scrupulus  tenet  animum  meum.  ne  sub  obtentu  priscae 
literaturae  renascentis  caput  erigere  conetur  paganismus."  (Herminjard 
1.  e.  voi.  I  p.  29). 

4)  Ratio  seu  methodus  verae  theologiae  ed.  Basileae  1520  p.  16—19. 

5)  Ut  Enchiridion  scriberet,  commotus  quoque  est  ab  Angiis,  com- 
posuit, ut  Anglum  quendam,  hominem  depravatum ,  ad  melius  nvendum 
adigeret.     Catal.  fol.  C... 


atque  in  „Methodo  verae  theologiae."  Cognosci  itaque  potest, 
quale  docuerit  systema  theologicum.  *) 

Doctrinam  intellexit  obscuratam  dogmatis  scholasticis,  pie- 
tatem  obsoletam  cerimoniarum  cultu,  vidit  ecclesiae  faciem 
deformem.  Ita  res  praesentes  pertaesus  melioris  temporis 
puriorem  doctrinam,  puriorem  vitam  desiderio  prosecutus  est. 
Qua  in  re  iterum  consentientes  habebat  amicos  Anglicos,  in 
primis  Thomam  Morum,  qui  moestitia  animi  affectus  in  tristi 
rerum  statu  gaudebat  somniis  melioris  mundi,  quem  ut  splen- 
didum  quoddam  mentis  aedificium  in  .,  Utopia"  descripsit.  Talis 
mundi  forma  perfectissima  Erasmo  videbatur  fuisse  primaeva 
Christiana  ecclesia,  ea  ecclesia,  „quam  Christus  nihil  aliud 
voluit  esse,  quam  coelestem  quendam  populum  in  terris  ad 
coelestis  civitatis  imaginem  viventem."  2)  Sine  eruditione  et 
divitiis  communi  fortunarum  possessione  juncti  primi  christiani 
vitam  degebant  nunquam  discordia  turbatam,  simplicem,  inno- 
centem,  puram,  secundum  pura  ac  simplicia  Christi  praecepta 
directam.  His  fere  verbis  primaevam  ecclesiam  christianam 
describit,  sed  paullatim,  ait,  vitae  et  doctrinae  puritas  adeo 
evanuit,  ut  non  jam  intelligi  possit  prima  ecclesiae  forma.  Quo- 
modo  mala  in  ecclesiam  irrepserint,  et  qua  ratione  restituatur 
vere  Christiana  religio,  saepius  explicat: 

„Primum  irrepsit  eruditio,  velut  idonea  res  ad  confutan- 
dos  haereticos."  Deinde  „sub  praetentu  profligandi  haereticos 
subrepsit  ambitiosa  rixandi  cupido."3)  Tura  postquam  coepta 
sunt  Aristotelis  „  decreta  cum  Christi  doctrina  adglutinari," 
postquam  ille  „in  mediam  theologiam  totus  receptus  hujusque 
auctoritas  paene  sanctior  quam  Christi"  facta  est,  —  „ab  hoc 
didicimus  non  esse  perfectam  hominis  felicitatem,  nisi  corporis 
et  fortunae  bona  accesserint,  non  posse  florere  rempublicam, 
in  qua  sint  omnia  communia"  —  tota  Christi  doctrina  ethni- 
corum  literis  contaminata  est,  ut  Christi  jam  decreta  aut  pror- 
sus  offendant,  aut  ad  illorum  dogmata  torqueantur,  ut  quae 
omnium  communis  esse  debet,  a  philosophiae  ignaro  intelligi 

1)  Ab  hoc  expiicando  initium  mihi  faciendum  est,  quum  hac  re 
disputationis  fundamentum  jaciatur,  quumque  etiam  in  describendo  hoc 
systemate  viam  inveniam  parum  praeparatam.  Etiam,  qui  postremo 
librum  de  Erasmo  composuit,  F.  0.  Stichart  ((Sra§mu§  to.  9t.  Set^tg  1870), 
quamvis  plurimos  ex  Erasmi  operibus  promptos  locos  magnis  diligentiae 
impendiis  congesserit,  viri  naturam,  ejus  studiorum  valorem  accuratiore 
aequioreque  judicio  describere  planiusque  cognita  animo  comprehendere 
non  valuit. 

2)  Polemos  sive  belli  detestatio  Coloniae  8°  (editio  sine  anni  nu- 
mero et  impressoris  nomine;  similitudine  rerum  hoc  libro  contentarum 
probatur,  illum  eodem  tempore,  quo  „Querela  pacis'-,  scriptum  esse  se. 
a.  1517;  cf.  p.  12)  fol.  C2. 

3)  Polemos  I.  e.  fol.  C2. 


nequeat.  *)  Longius  etiam  ad  contaminandam  ecclesiam  per- 
rectum  est,  ubi  „recepimus  nonnihil  et  a  Caesareis  legibus  et 
evan gelicam  doctrinam  ad  eas,  quoad  licuit,  detorsimus."2) 
Denique  lionores  ac  divitiae  ad  clerum  delata  effecerunt  ejus 
„tyrannidem,  avaritiam,  luxuriem."3)  Ita  igitur  ecclesiae  mala 
orta  sunt  mixtis  rebus  coelestibus  ac  mundanis. 

Quare  haec  mala  sanari  non  possunt,  nisi  redimus  ad  ve- 
terem  simplicitatem  ac  puritatem.  Quae  reperitur  in  sacrae 
scripturae  doctrinis  atque  praeceptis/)  quae  completissimum 
ac  praestantissimum  efficiunt  systema  theologicuim 5)  At  theo- 
logia  ex  hoc  fonte  hausta  praecipuum  et  proprium  systema 
morale  est,6)  cujus  praecepta  quamvis  simplicia  observata  anl- 
mum  purum  atque  pium,  vitam  virtutis  sanctitatisque  plenam 
efficiunt,7)  nomini  parant  coelestem  felici tatem  atque  in  terra 
populum  praeparant  ad  coelestis  ecclesiae  imaginem  viventem.8) 
Sacra  igitur  scriptum,  quam  omnes  intelligere  possunt,9)  qui 
„animo  pio  ac  prompto" 10)  eam  legunt,  ab  omnibus  legi  debet,1]) 
sed  solum  ea  de  causa,  ut  illa  instructi  vitam  instituant.  mores 
meliores  reddant,  vere  Christiana  pietate  impleantur.12)  Vita 
itaque  pia,  secundum  sacrae  scripturae  doctrinas  instructa  vere 
Christiana  religio  est.  Haec  et  laqueos  observandi  leges  et 
cerimonias  et  spinosa,  pietati  parum  utilia  dogmata  repudiai. 
„Christus  novum  quendam  populum  in  terris  instituit  no  vis  bonis 
moribus  ornatum.  Haec  sunt  antoris  nostri  dogmata  nova. 
Haec  sunt,  per  quae  renascimur  e  supernis."13)  Turn  clemum 
quum  pietas  languesceret  et  fides  infirmior  fieret,  ut  certe 
exteriora  impedimenta  crescenti  depravationi  struerentur,  vitae 
disciplinarum  ac  cerimoniarum  laquei  imponendi,  menti  omnia 
in  dubium  revocare   studenti  dogmata  in  certos  et  ad  singula 


0  ibid.  fol.  C2_ 3 

'-)  ibid.  fol.  C3  :  nam  hae  .,probant  negotiationeni,  recipiunt  usuram."- 
3)  Polemos  1.  e.  fol.   C3_4 

4j  Er.  Opp.  (ed.  Le  Cierc)  Tom.  VI  Annot.  in  Xov.  Testam.  p.  63 
Herminjard  I.  e.  I  p.  30. 

5)  Er.  Opp.  Tom.  V  Paraclesis  p.  140,  „ex  ea  universa  scatet 
theologia." 

6)  ibid.  p.  141,  p.  77;  Er.  epp.  p.  138;  Poiemos  I.  e.  fol.  D6  : 
„evangeìicae  Mei  fines  sunt  mores  Christo  digni." 

7)  Ratio  seu  Methodus  verae  theologiae  ed.  Basii,  p.  15. 

8)  Polemos.  1.  e.  fol.  C. 

9)  Er.  Opp.  Tom.  V  enarratio  in  Psal.  I  p.  183:  doctrina  Christi- 
ana nihil  potest  esse  popularius;  nam  spiritus  sanctus  unumquemque 
illuminat  atque  ad  sensum  rectum  adducit. 

10)  ibid. 

X1)  Er.  Opp.  Tom.  V.  Paraclesis  p.  140. 

12)  Ratio  seu  Methodus  I.  e.  (ed.  Ras.)  p.  14—15. 

13)  ibid.  p.  33—35. 

pertinentes  articulos  divisa  praebencla  erant.1)  Primo  contra 
haereticos  dogmata  accuratius  definita  sunt;2)  multo  majus 
damnum  allatum  est,  quum  postea  philosophia  Aristotelica 
irrepsisset  in  ecclesiae  doctrinam,  quum  theologi  scholastici 
dogmata  statuerent,  quae  partim  supervacanea  sunt,  partim 
„fenestram  aperiunt  ad  perniciem  verae  pietatis."3)  Ita  judi- 
cans  Erasmus  alia  via  eodem  redit,  un  de  priore  tempore  pro- 
fectus  erat:  ad  scholasticos  impugnandos.  Illos  appellat  prae- 
cipuos  autores  malorum,  quibus  nunc  christianus  populus  pre- 
matur:  „non  sic  perpetuis  bellis  tumultuaretur  undique  res 
Christiana,  non  tam  insano  studio  per  fas  nefasque  congerendi 
divitias  ferverent  omnia,  non  tot  litibus  ubique  perstreperent 
sacra  pariter  ac  profana  .  .  .  nisi  ubique  ex  Aristoteiis  fontibus 
deprompta  philosophia  valeret.4)"  Dogmata  igitur  definita, 
cerimoniae  legesque  inducta  sunt,  simulatque  adaucta  est  vis 
rerum  mundanarum  atque  morum  depravatio;  his  malis  illae 
res  adductae,  ipsae  malum  et  contaminatio  vere  evangelicae 
religionis  christianae  sunt. 

Hisce  principiis  dogmatum  et  legum,  cerimoniarum  et 
rituum  ecclesiae  aedificium  labefactatur.  Itaque  quae  Erasmus 
docet,  ea  ad  evertendum  dieta  viclentur.  Neque  tamen  iisdem 
praesentem  rerum  statum  vi  mutare  affectat.  Erasmus  enim 
facile  jam  minus  sentiebat,  se  dogmatum  suae  ecclesiae  inte- 
gritatem  non  servare,  quum  assuefactus  esset,  dogmatis  infe- 
riorem  in  theologia  valorem  attribuere,  et  quum  ita  facile 
errores  dogmaticos  eorumque  consequentias  ignoraret.  Prae- 
cipue  autem  eo  permoveri  non  potuit,  ut  ecclesiae  auctoritatem 
rumperet  et  huic  se  opponens  suis  reformandi  consiliis  effectum 
pararet.5)  Vir  modicus  et  omnes  perhorrescens  mutationes 
violentas,  ab  amicis  Anglicis  et  certamine  Reuchlinico  ad  pa- 
cifica  studia   perductus   alienus  erat  a   voluntario   auctoritatis 


x)  ibid.  p.  55:  .,ubi  coepit  esse  minus  fidei  inter  Christianos,  mox 
iucrevit  symbolorum  et  modus  et  numerus. - 

2)  Er.  Opp.  Tom.  VI  Annot.  in  nov.  Test,  p.  63:  fidei  a  Christo 
traditae  „  deinde  multimi  adegit  ecclesia  dissidiis  haereticorum  disjecta 
vexataque,  quorum  quaedam  sunt,  quae  citra  fidei  dispendium  poterant 
omitti." 

3)  Ratio  seu  Met:  odus  I.  e.     (edit.  Basi;.)  p.  49—50. 
4i  Er.  epp.  p.  690. 

5)  Editionem  novi  testamenti,  in  cujus  annotationibus  plurimas 
praedictarum  sententiarum  profert,  Leoni  X  dedicavit.  In  „Methodo  " 
profitetur:  ..Non  est  meum  aut  mei  similium  convellere,  quod  usu  publico 
receptum  est."  (ed.  Bas.  p.  52.)  Non  mentitur  a.  1533  Adriano  papae 
scribens  :  ..Praecipitavi ,  fateor ,  pleraque  omnia  .  .  doctorum  tamen  ac 
praesertim  ecclesiae  judicio  me  semper  submisi.'  (Er.  epp.  p.  747), 
aut  a.  1524  Clementi  VII  papae:  „ego  semper  me  meaque  omnia  submisi 
judicio  Romanae  ecclesiae/'     (ibid.  p.  784). 

contemptu.  Dissimulandi  artem  semper  magnani  praedicabat 
virtutem,  eo  minus  id  publice  agebat,  ut  in  rebus  ad  ecclesiam 
pertinentibus  aliquid  novaretur,  priusquam  ecclesiae  guberna- 
tores  assensissent,  quum  ei  persuasum  esset.  hos  auctoritate 
a  Deo  instituta  valere,1)  hominesque  obediendi  officio  teneri. 
Neque  negat  conciliorum  potentiam,  neque  aggreditur  hierar- 
chiam,  paparn  habet  Christi  vicariuni,2)  caput  Ckristiani  populi, 
cujus  vera  jura  contra  scholasticorum  exaggerationes  praeten- 
dit,  qui  „  corpus  ecclesiae  in  unum  contrahunt  Romanum  Pon- 
tificem,  quem  negant  errare  posse,  quoties  de  moribus  aut  fide 
pronunciata' 3)  Itaque  judicat  Erasmus  :  Quae  ab  his  ecclesiae 
principibus  statuta  nobis  tradita,  nunc  ubique  recepta  sunt, 
ab  iis  ne  tum  quidem  discedere  licet,  quum  statutis  sacrae 
scripturae  fundamentum  deesse  videtur.4)  Nam  nullo  modo 
ecclesiae  unitati  periculum  adferri  debet.  Praecipua  enim,  ait, 
ecclesiae  virtus,  qualem  Christus  condidit,  est  unanimitas,  pax 
singularum  ecclesiae  partium5)  adeo,  ut  pax  idem  ac  Christia- 
nitas  significet.6)  In  pace  Christus  ecclesiae  suae  posuit  fun- 
damentum; nam  imaginem  voluit  esse  coelestis  civitatis,  in 
qua  summa  est  concordia.  7J  Ecclesiae  dedit  corporis  naturam, 
cujus  caput  ipse  est,  at  si  jam  in  mortali  corpore  partium 
perfecta  concordia  est,  manus  et  oculus  optime  consoeiantur, 
quanto  perfectior  concordia  debet  esse,  quae  coelestis  corporis 
partes  inter  se  conjungit:  „an  plus  potest  in  perituro  corpora 
naturae  connexus,  quam  in  mystico  et  immortali'?«8)  In  tali- 
bus  libenter  commoratur  explicationibus ,  quae  haud  minus 
ortae  sunt  e  studio   restaurandae  primaevae  ecclesiae.   quam 


x)  Er.  epp.  p.  1180  a.  1529  dicit  papam  episcoposque  alios  intel- 
ligens  :  ..nunquam  mihi  venit  in  mentem,  quemquam  de  suo  gradii 
deturbandum  esse"  etc.  ibid.  ea  de  causa:  ..uullum  ecclesiae  sacramen- 
tum  non  semper  veneratus  siun."  In  ..Methodo'  docet:  „quid  refert, 
utrum  Christus  instituerit,  an  ecclesia  Christi  spiritu  afflata."  (ed. 
Bas.  p.  50). 

2)  Querela  pacis  ed.  Coloniae  1543  fol.  D6:  ,,Leo  .  .  .  vere  Christi 
vicarium  agens." 

3)  Ratio  seu  Methodus  (ed.  Bas.)  p.  51. 

4)  ibid.  p.  50:  „Vir  pius  admissorum  confessionem  ut  a  majoribus 
ortam  et  paullatim  ad  hanc  formam  redactam  observat  reverenter,  judi- 
cans,  non  esse  dissentiendum  privata  auctoritate  ab  eo ,  quod  publicus 
christianorum  usus  et  procerum  auctoritas  comprobavit>\  Putat  autem 
peccatorum  confessionem  non  esse  a  Christo  institutam.  (Er.  Opp.  Tom. 
VI  annot.  ad  nov.  Testam.  p.  507 — 8.). 

5)  Querela  pacis  l.  e.  fol.  B4  :  „omnes  Christianorum  literae  nihil 
aliud  quam  pacem  et  unanimitatem  crepant." 

6)  ibid.  fol.  B5  :  ..quod  popuium  Clìristianum  ecclesiam  vocari  placuit, 
quid  aliud  quam  unanimitatis  admonet?"    similiter   loquitur   fol.  B.  ibid. 

7)  Polemos  I.  e.  fol.  C. 
s)  Polemos  I.  e.  fol.  C. 

vota  restaurandae  evangelicae  simplicitatis  dogmata  et  cerimo- 
nias  negligentis.  Nam  unitatis  ac  pacis  in  ecclesia  conser- 
vandae  praeceptum  tantum  apud  eum  valet,  ut  ilio  neglecto 
mala  nata  esse  profiteatur,  quibus  ecclesia  nunc  referta  sit.1) 

Ita  igitur  haec  duo  Erasmo  statuta  erant:  primum:  eccle- 
siae  et  doctrina  et  mores  reformanda  sunt,  id,  quod  efficitur, 
si  ad  evangeli cam  simplicitatem  et  puritatem  reducuntur. 

Deinde:  auctoritas  traditionis  ecclesiasticae,  gubernatorum 
ecclesiae,  unanimis  consensus  magni  aestimanda,  ecclesiae  pax 
et  concordia  servanda  est. 

Itaque  non  aliter  ecclesiae  reformatio,  qualem  ipse  vole- 
bat,  perfici  poterat,  quam  si  non  privata  auctoritate,  sed  ab 
ecclesiae  proceribus  ac  cum  ecclesiae  consensu  incipiebatur. 
Primum  igitur  ii,  qui  ecclesiae  magisterio  fungebantur,  animo 
debebant  impleri  inclinato  ad  restituendam  evangelicam  doc- 
trinam.  Quo  perveniri  Erasmus  putabat,  si  bonarum  literarum 
cognitione  magis  magisque  propagata  scholasticae  doctrinae 
auctoritas  paullatim  perturbata,  sacrae  scripturae  studium  et 
intellectus  promota  essent,  si  omnes  scripturam  intelligentes 
amore  puritatis  in  ea  expressae,  taedio  omnino  dissimilis  eccle- 
siae praesentis  affecti  essent,  si  igitur  hominum  animi  ad  veram 
pietatem  essent  transformati.  Qui  rerum  progressus,  si  ad 
finem  pervenisset,  Erasmus  certo  exspectavit  fore,  ut  auctori- 
bus  ecclesiae  proceribus,  consentientibus  omnibus  reformatio 
secundum  modum  regulamque  evangelicae  doctrinae  perficere- 
tur.  Ad  praeparandam  hanc  rerum  mutationem  omnes  suos 
labores  adhibet.  Bonas  literas,  quoad  potest,  adjuvat,  edi- 
tionem  novi  testamenti,  in  cujus  annotationibus  jam  systematis 
theologici  principia  evangelica  profert,  papae  Leoni  X  dedicat, 
omnes,  ut  bene  vivant,  mores  corrigant,  adhortatur 2)  atque 
in  „Enchiridio"  christianae  vitae  canonem  evangelicis  praeceptis 
directae  profert. 

Haec  autem  animorum  transformatio  ecclesiae  salubris 
paullatim  tantummodo  ac  tranquille  pertìci  poterat,  omne  cer- 
tamen  eam  perturbabat,  omnis  violenta  irritatio  deflectebat  de 
quiete#  discendi  bonas  literas,  legendi  sacram  scripturam,  exer- 
cendi  evangeli cas  virtutes. 


x)  Quereia  pacis  1.  e.  fol.  B:  Quia  religio  non  jam  „portus  para- 
tus"  paci,  quia  „religio  cum  religione  dissidet,"  quia  „tot  factiones  sunt, 
quot  sunt  sodalitia,  Dominicales  dissident  cum  Minoritis"  etc,  „quia 
nusquam  fere  collegio  convenit  cum  episcopo,"  itaque  „quidquid  calami- 
tatum  sentit   mortalitas,  huic  dissidio  debet  acceptum  ferre." 

2)  Querela  pacis  1.  e.  fol.  C7  :  ,,Fungantur  suo  officio  praesules, 
sacerdotes  vere  sint  sacerdotes ,  monachi  professionis  suae  meminerint, 
theologi,  quod  Christo  dignum  est,  doceant." 

Minime  mirum  igitur  id  quideni  :  tranquillitatem  ac  pacem 
a,b  Erasmo  summa  bona  praedicari  !  Nani  omnium  laborum 
totus  successus  ex  ea  pendebat  conditione,  ut  haec  bona  intra 
hominuin  societatem,  intra  res  piiblicas,  intra  literas,  intra 
ecclesiam  valerent. 

At  videbat  pacem  labefactatam,  videbat  christianos  populos  : 
Germanos.  Gallos,  Italos  cruentis  pugnis  sese  lacerantes,  videbat 
certamen  literarium  negotio  Reuchlinieo  motum  in  dies  accre- 
scens,  videbat  ecclesiam  factionibus  dissectam.1) 

Cap.  II. 

De  Erasmi  studiis  ante  ortum  Lutlieri  certamen  paci? 
causae  dicatis. 

Tum  subito  circa  annum  1517  rerum  politicarmi!  status 
melior  fieri  visus  est.  In  aulis  enim  magnis  studiis  acumi  est, 
,,ut  Camerari  synodus"  fieret  .. summorum  orbis  principum, 
Caesaris,  regis  Galliarum,  regis  Angìiae,  Caroli,"  „atque  ibi  pax 
coiret  inter  illos  adamantinis.  ut  ajunt.  vinculis. 

Erasmus  summo  gaudio  affectus  est  hoc  nuncio  respomiente 
ardentissimis  ipsius  votis.  Quum  pauìo  ante  Caroli  consiliarius 
electus  esset,  hoc  miniere  ad  civitatis  utilitatem  optime  fungi 
poterat,  si  tunc  verbis  graviter  adhortantibus  studia  pacifica 
adjuvabat.  Scripsit  igitur  etiam  adnionitus  a  Silvagio, 3)  Caroli 
cancellano.  „per  quem  haec  res  potissinium  agebatur,"4)  „Quere- 
lam  pacis  undique  gentium  ejectae  proiìigataeque  ac  jam  fere 
sepultae"  5)  et  eodem  tempore  eandem  ob  rem  composuit  librimi, 
cui  titillimi  addidit:  ,,Polemos  sive  belli  detestatio."  6) 

In  his  libris  diserte  atque  graviter  decantai  pacis  felicita- 
tem.  7)  demonstrat.  quam  male  hommis  naturae  belligerare  re- 
spondeat. 8)  explicat,  ad  pugnanduni  ac  necandum  inclinationem 
profluere  e  consuetudine  necandarum  et  edendarum  bestiarum:?) 
„primo,  inquit,  ista  crudelitas  diu  constitit  intra  monomachias  : 
unius  jactura  belluni   dirimebatur,  "    donec    ..concursum   est  a 


x)  Querela  pacis  1.  e.  fol.  A7— s  et  B7_8. 

2)  Catalogi  1.  e.  fol.  C3. 

3)  ibid.     ..Jussu  Joannis  Silvagii  scripsi  querelam. 

4)  Catalogi  I.  e.  fol.  C3. 

5)  Liber  editus  est  a.  1517,  uam  a.  1524  (29.  Jan.)  dicit:  „Que- 
rimoniam  pacis  scripsimus  ante  annos  ferme  septem  tunc  primum  in 
aulam  principis  acciti-.    (Catalogi  1.  e.  fol.  C3.) 

6)  cf.  quae  p.  7  annot.  2  de  hoc  libro  dieta  sunt. 

7)  Polemos  i.  e.  fol.  B4 — 5. 
6)  Querela  I.  e.  fol.  A  1—5. 
9)  Po'emos  I.  e.  fol.  B. 

pluribus"  *)  et  nos  „huc  videmus  esso  perventum  insaniae,  ut 
tota  vita  nihil  aliud  agatur,  quam  belligerare  assidue."2) 
Haec,  ait,  naturae  immanitas  cum  animo  vere  christiano.  qui 
solum  pacem  et  amorem  resipit,  consistere  non  potest,  sed  con- 
taminata Christiana  religione  etiam  haec  animi  libido  longe 
lateqise  versatili- . 3)  Hoc  pacis  studio  eo  perducitur.  ut  ipsa 
bella  contra  Turcos  gerenda  minime  laudet,  ut  adhortetur,  ut 
illi  noi]  bellorum  impetibus,  sed  fidei  armis  petantur  atque 
quidem  fidei  vere  apostolicae,  cui  facilius  assentiantur,  quam 
religioni  „tot  articulis  humanitus  additis"  oneratae. 4)  Ita  di- 
serte ad  pacem  excitat  animos.  adhortatur  omnes,  ut  adjuvent 
pacificos  principes  et  papam5)  atque  exoptat:  ,,Nunc  gratia 
gratiam  pariat,  et  beneficium  beneficio  invitetur,  isque  videatur 
regalior,  qui  plus  de  suo  jure  concesserit."  6)  Quod  si  fit  atque 
privatos  affectus  vincit  publica  utilitas,  „principibus  regnum 
erit  augustius,  populo  quies  uberior,  nomen  christianum  formi- 
dabilius  crucis  hostibus."  7) 

Sed  quae  ipse  tantopere  praedicavit  bona,  apud  homines 
valorem  perdidisse  videbantur;  Erasmi  pulchra  verba  non 
audita  sunt.  Synodus  ille  non  habitus  est,  et  per  paucos 
tantummodo  annos  siluerunt  arma  inter  populos  christianos. 

Et  multo  minns  lenita  est  animorum  irritatio  ob  pugnam 
Reuchlinicam  erupta,  quam  quoque  Erasmus  spectabat  verba 
pacifica  munclo  praebens;  ira  crescebat  adversus  ejus  adhor- 
tationes.  Quamvis  enim  epistolis  obsc.  vir.  editis  nonnulli 
Reuchlinistae  eodem  amino  atque  Erasmus  sese  implevissent, 
quamvis  multi ,  praecipue  poetarum  sodalitas  illa ,  cui  Eobani 
nomen  est,  perterriti  acerbitate  pugnandi  hisce  literis  effecta 
rixis  non   jam  interessent   et  Erasmum  ducem  sequerentur, 8) 


J)  ibid. 

2)  ibid.  fol.  B2. 

3)  Querela  I.  e.  fol.  A5_7. 

4)  Querela  pacis  1.  e.  fol.  C7  et  Poìemos  1.  e.  fol.  D7. 

5)  Querela  1.  e.  fol.  D6  :  ,,Ad  pacem  vocaut  ipsi  priucipum  animi 
jam  velut  adstante  Deo  ad  concordiam  propensi.  En  pacificus  piaci- 
dusque  Leo"  etc.     .,Si  vere  oves  estis,  sequimini  pastorem.'' 

6)  ibid.  Haec  Erasmi  studia  omnino  ignorantes  adhuc  omnes,  qui 
de  Erasmi  studiis  disputarunt,  etiam  hunc  locum  ad  studia  Erasmi  post 
ortam  Lutberi  causam  incepta  pertinere  arbitrati  sunt.  Querelam  pacis 
jam  a.  1517  scriptam  esse  demonstravimus  atque  finem  habere  non  pro- 
xime  rebus  fidei  dicatum.  Ceterum  jam  hoc  errore  opinemur  licet,  quam 
continuae  fuerint  Erasmi  cogitationes.  —  Similes  loci  inveniuntur  in 
Polemos  1.  e.  fol.  D3:  „Concede  dimidium  te  tuo,  ego  tantumdem  de 
meo  eoncedam.  Quodsi  recusas  quicquam  concedere,  ego  vel  universum 
negotium  tuo  permitto  arbitratui."  Principium  statuit:  „Satius  est  relin- 
qui  vulnus,  cui  sine  gravi  corporis  pernicie  mederi  non  queas."  (ibid.  fol.  D.) 

7)  Querela  1.  e.  fol.  D6. 

8)  Kampschulte:     Unitìerfttot  ©rfurt  voi.  I  p.  250  seqq. 

quamvis  ita  Reuchlinistarum  pugnare  pergentium  numerus  dimi- 
nutns  esset,  eo  ardentius  hi  operam  dederunt,  ut  contra  Colo- 
nienses  eodem,  quo  antea,  modo  libris  satiricis  et  apologeticis 
rem  defenderent:1)  Ante  omnes  Huttenus  vehemens,  eloquens, 
semper  ad  depugnandum  expeditus  orationis  amaritudine  Colo- 
nienses  affligere  non  desiit.  —  Ex  altera  parte  Colonienses 
gloriosius  de  se  jactantes,  iracundia  valde  permoti,  sed  arte 
exigua  et  successu  etiam  magis  exiguo  vincere  studuerunt  ad- 
versarios  in  dilectissimo  Reuchlinistarum  campo:  scriptis  sati- 
ricis. 2)  Atque  interea  Pepricorneus  perseverava  in  convitiando, 
Hochstratus  composuit  conlutationes  Reuchlini  scriptorum,  Or- 
tuinus  Gratius  eruditionem  humaniorem  commodavit  scholasti- 
corum  negotio,  retulerunt  illi  omnes  in  numero  haereticorum 
adversarios. 

Dubium  esse  non  potuit,  quin  etiam  tum  Erasmi  amor  ad 
Reuchlinistas  magis  inclinaret.  Persuasum  enim  habebat,  odium 
bonarum  literarum  causam  fuisse  hujus  pugnae  stoliditatis 
scholasticae  contra  Reuchlinistarum  eruditionem.3)  Quum  autem 
bonas  literas  amaret,  ut  antea,  earumque  cognitionem  utilissi- 
mam  haberet  ad  reformandam  ecclesiam,  Reuchlini  amicos 
bonarum  literarum  amore,  intellectu  depravationis  praesentis 
rerum  status  jam  ad  ipsius  studia  appropinquare  arbitrabatur  : 
Ut  tum  res  se  habebant,  illos  solos  putabat  esse  primos  auctores 
exstirpandi  veteris  animi,  mundi  ad  vere  evangelicam  refor- 
mationem  permovendi. 4)  Quare  etiam  familiariter  usus  est  non 
modo  modicis  illis  Reuchlini  amicis,  non  modo  Reuchlino  ipso, 
sed  etiam  illis  ejus  sectatoribus,  qui  ut  Huttenus  rem  gerebant. 
Reuchlinum,  „decus  nostrae  Germaniae/' 5)  magni  aestimat, 
laudat,  consolatur,  si  de  rei  exitu  timor  eum  invadit, 6)  con- 
firmat  ei  suum  amorem,  quem   etiam  Hochstrato,   acerbissimo 


x)  Satirice  scripti  dialogi  nonnulli,  ut  „ Julius  exclusus"  et  „Tri- 
umphus  Capnionis"  ab  Hutteno  editus;  apologetice  scripserunt  in  Reuch- 
lini causa  Cardin.  Benignus  de  Salviatis,  Naeetius,  Pirkhemius. 

2)  Ediderunt  Lamentationes  obscurorum  virorum  cf.  p.   5  annot  1. 

3)  Etiam  1520  Cardin.  Campegio  scribit:  „Hic  igitur  est  fons  et 
seminarium  totius  tragoediae  immedicabile  odium  linguarum  ac  bonarum 
literarum.  At  subinde  variantur  scenae  .  .  .  sed  tamen  edem  fabula 
agitur.  Hinc  illa  tempestas  in  Reuchlinum"  etc  (Er.  epp.  p.  595).  „Nemo 
nescit  hoc  agere  Hochstratum,  ut  linguas  et  bonas  literas  exstinguat." 
(ibid.  p.  714)  ibid.  p.  590  de  Reuchlini  adversariis  Ioquitur,  „qui  in  bonas 
literas  conjurarunt." 

4)  Quare  Reuchlino  dicit:  „Christus  agnoscet  (se.  merita  tua), 
cui  tui  militant  labores."  (Er.  epp.  p.  1598,  ep.  a.  1517  Reuchlino 
scripta). 

5)  Illustrium  virorum  epp.  I.  e.  p.  tu. 

6)  Er.  epp.  p.  1598. 

ejus  inimico  profitetur. *)  Iracundos  ejus  sectatores  excusat  ob 
„libertatem,"  ob  vehementem  agendi  modum  apud  viros  aucto- 
ritate  valentes2)  atque  de  Hutteno  praedicat:  „Huttenum  no- 
strum libenter  amamus."3)  Certo  subridebat.  quod  ab  his 
viris  Coloniensium  auctoritati  et  potentiae  valde  nocebatur, 
quum  se  scholasticorum  signiferos  praeberent,  contra  quos  tam 
diu  pugnaverat,  quique  maxime  Erasmi  studiis  reformandae 
ecclesiae  obstabant.  Sed  hac  ad  alteram  partem  inclinatione, 
alterius  partis  taedio  tum  non  poterat  Erasmus  commoveri,  ut 
in  ista  pugna  publice  Reuchlinistarum  partium  esset.  Nam  in- 
telligebat  certaminis  periculum,  videbat,  ad  quem  usque  gradum 
animorum  ardor  jam  effervisset,  cognoscebat  auxilia,  quae  utra- 
que  pars  possidebat,  jam  tum  timebat,  ne  mundus  fatali  dissidio 
dirumperetur. 4)  At  amicitia  Reuchlinistis  servata,  praeteritae 
vitae  studia  ac  suspicio,  quae  ob  hanc  rem  etiam  posterioribus 
adhaerebat,  pronunciata  principia  praesenti  rerum  statui  minime 
amica  effecerunt,  ut  etiam  tum  iterum  atque  iterum  Colonien- 
sium adversariis  adnumeraretur,  ut  scripta  humanistarum  pug- 
nantium  sine  autoris  nomine  edita  haud  raro  ei  attribuerentur.5) 
Pavido  Erasmi  animo  inde  orta  pericula  duplicata  apparebantr 
studiorum  tranquillitas,  vivendi  commoditas  perturbali,  securitas 
laedi  ei  videbatur.  Constat,  hos  animi  affectus  atque  has  co- 
gitationes  eum  admovisse,  ut  pacem  desideraret.  Quam  maxime 
autem  cavendum  est,  ne  his  affectibus  nimium  attribuatur  ;  nam 
alia  quoque  causa  magis  ingenua  ac  graviore  motus  impiger 
partes  ad  pacem  ineundam  adhortatur.  Si  enim  certamen  so- 
piebatur,  Erasmi  reformandae  ecclesiae  desideria  persistebant, 
si  periculosius  fiebat,  decidebant,  quum  reformatio  non  perfìci 
posse  appareret,  nisi  animorum  paullatim  completa  mutatione 
ac  correctione.  Haec  autem  omnino  impediebatur  ardente 
pugna.  Nam  humanistae  rectam  viam  jam  ingressi  rixis  ab 
ea  deflexi  erant  ;  scholastici  e  contrario  pugna  eo  magis  irritati 
anhnos  in  retinenda  vetere  sua  doctrina  piane  stabiliebant  atque 
adversariorum  intemperantia   armis   ad    defendenda  vetera  in- 


')  ibid.  p.  483. 

2)  ibid.  p.  322  :  „habet  Germania  juvenes  aliquot  magnani  et  eru- 
ditionis  et  eloquentiae  spem  de  se  praebentes  .  .  .  horum  libertatem  et 
ipse  faterer  intolerabilem,  nisi  scirem,  quam  atrocibus  modis  tum  publice, 
tum  privatim  irritentur."  (ep.  ad  Cardin.  Thoniam);  similiter  loquitur, 
ibid.  p.  485. 

3)  ibid.  p.  451. 

4)  Er.  epp.  p.  384  et  in  alia  epistola  a.  1517  scripta  dicit:  „haec 
orsa  latius  spectant,  quam  fortasse  vulgus  hominum  intelligit."  (Er.  epp. 
p.  269). 

5)  Nominabatur  „Julii  exclusi"  autor.  Er.  epp.  p.  1622  et  p.  1626 
(Append.). 

struebantur  ;  ii  denique,  qui  eo,  quo  Erasmus  volebat,  modo, 
vetei'i  statui  corrigendo  et  paullatim  tollendo  operam  navabant, 
coacti  erant  tacere,  quum  etiam  horum  desideria  contra  vetera 
pugnarent. x) 

Erasmi  igitur  Consilia  dilecta  mania,  difficiles  reformandae 
ecclesiae  inservientes  labores  vani  fiebant,  si  haec  pugna  non 
finiebatur  neque  homines  studiis  pacificis  se  hnbuebant.  Quare 
utramque  partem  verbis  pacificis  adit: 

Reuchlinistis  iterum  atque  iterum  declarat,  se  nullo  modo 
pugnae  participem  fore, 2)  non  desinit  eos  admonere,  ut  ab 
intemperantia  abstineant,  ut  omnino  coepto  desistant,3)  si  audit, 
aliquem  eorum  librum  ad  pugnam  pertinentem  edi,  autores  ad- 
monere studet,  ut  illum  opprimant,  si  novus  libellus  in  lucem 
prodiit,  jam  ea  de  causa  eum  vituperat,  quod  bellum  ilio  du- 
catur.  Causae,  quibus  baec  verba  nituntur,  probant  eum  ad 
pacem  adhortantem  praecipue  ductum  fuisse  ecclesiae  refor- 
mandae studiis.  Bellum,  ait,  qui  nunc  geritur,  niliil  prodest  ; 
veteris  factionis  potestatem  rumpere  nequit,  4)  irritat  eam  ad 
acerbiorem  adversus  res  novas  iram,  immo  nocet  bonis  literis, 
a  quibus  augendis  optimae  vires  pugnando  detorquentur.5)  Ita 
ii,  qui  nunc  pugnare  pergunt,  ipsi  suae  rei  nocent.  nocent  ei, 
quum  pugnantes  et  rixantes,  quae  didicerunt,  non  adhibeant 
ad  perscrutandam  sacram  scripturam, 6)  promovendam  vere 
christianam  religionem,  nocent  ei  denique,  quod  defensione  Ju- 
daeorum  librorum,  imprimis  Reuehlini  libro  :  de  arte  cabalistica 
periculum  adfertur,  ne  iis  spiritus  Judaismi  cerimonias  et  res 
exteriores  appetens  novum  sibi  sumat  alimentum. 7) 

Hujusmodi  considerationibus  Erasmus,  ut  Reuchlinistas  ad 
pacem  propensos  redderet,  operam  dedit;  ac  si  timi  apud  eos 
de  eorum  adversariis  sententiam  dixit,  liaec  sententia  semper 
in  talem  apparuit  redacta  formam,  qualis  etiam  de  pugnando 
dehortationem  continuit  Ipse  scholasticis  minime  amicus  non 
poterat  desiderare,  ut  Reucblinistae  melius  de  studiis  commu- 
nium  adversariorum  judicarent.  Sed  ut  apud  Reuclilinistas 
scholasticos  reprehenderet,  praecipue  ea  re  permovebatur,  quod, 


x)  „Q.uod  si  pergent  ad  istum  modum  nugari.  efficient,  ut  bonis 
etiam  scriptoribus  imponatur  silentium."     (Er.  epp.  p.  1626.) 

2)  Er.  epp.  e.  g.  p.  384—85. 

3)  ibid.  p.  1641  (ep.  Pirkhenrio  missa). 

4)  Spougia  Erasmi  adversus  aspergiues  Hutteni  ap.  Bòcking: 
Hutten.  Opp.  I.  e.  voi.  II  p.  277—78. 

5)  Er.  epp.  p.  270. 

6)  Er.  epp.  p.  434  Huttenum  hujus  rei  admonet.  „MaIim  ego  totum 
mensem  in  Paulum  aut  in  evangelium  explanandum  insumere,  quam  diem 
hujus  modi  rixis  conterere.u 

')  ibid.  p.  1675;  v.  d.  Hardt  I.  e.  I  p.  30;  Herminjard  I.  e.  I  p.  30. 

quae  facerent,  ea  christianae  concordiae  obessent.  Profitetur 
theologos  causis  christiano  indignis  ad  pugnandum  permoveri, 
non  ex  animo  christiano,  sed  ex  spiritu  mundi  profluere  eorum 
persecutionis  studium,  *■)  neque  alium  huic  esse  linem,  quam  ut 
neglecta  christiani  populi  concordia  superbiae  viam  parent, 
iinmo  propter  eam  solam  causam  ab  iis  adhiberi  Pepricorneum 
ministrum,  ut  discordiam  seminent. 2)  Etsi  autem  interdum 
ira  interiore  commotus  Colonienses  theologos  „furias,"  3)  „per- 
sonatos  religionis  eversores," 4)  „populum  crabronum"  5)  ap- 
pellat,  etsi  in  Pepricorneum  „tubicinem  furiarum"6)  acerbissimas 
congerit  vituperationes,  contendens  eum  solum  ea  de  causa 
christianae  religioni  sese  addixisse,  ut  christianam  concordiam 
rumperet,  imperatoris,  civitatis  Coloniensis,  episcopo  rum  officium 
esse  declarans,  „ut  istam  hydram  in  tempore  exurant,"  7)  etsi 
denique  amicis  eliciti  adversarios  viliores  esse,  quam  ut  cum 
illis  digladientur, 8)  attamen  ex  ipsis  jurgiis  et  vituperationibus 
elucet,  etiam  harum  accusationum  acumina  conversa  esse  in 
Coloniensium  animum  concordiae  nocentem.  Elucet  igitur,  Eras- 
mum  apud  Reuchlinistas  quam  maxime  paci  studuisse  atque 
aperte  illos  adhortatum  esse,  ut  a  pugna  se  averterent  atque 
adversariis  pugnandi  causam  auferrent.  —  Ne  autem  Colo- 
nienses ìaesi  offensionibus,  quae  hisce  adhortationibus  contine- 
bantur,  se  ipsum  aggrederentur,  neve  rixandi  cupido  etiam 
accresceret  pugnaque,  quam  sopitam  volebat,  magis  etiam  effer- 
vesceret,  talia  judicia  cum  familiarissimis  tantum  ac  maxime 
taciturnis  amicis  communicabat  et  apud  hos  etiam  adversarios 
in  universum  solum  petebat.  Nunquam  singulos  aggressus  est 
excepto  uno  Pepricorneo,  quem  minus  periculosum  esse  putabat, 
quum  ci  Judaismi  macula  ilio  tempore  maxime  despecta  ad- 
haereret,  quumque  cum  Dominicanis,  quos  Erasmus  timebat,9) 
non  directe  esset  conjunctus.  Quare  etiam  multo  cautius 
agebat,  si  apud  Colonienses  ipsos  loquebatur.  Cognoscebat 
inutile  fore  ad  interrumpendam  pugnam  eos  adhortari,  nisi 
quam  maxima  lenitate  eos  tractaret.  Itaque  imprimis  Hoch- 
strato    animum    praestabat    modicum,    clementem,    immo    tam 


')  ibid.  p.  1626. 

2)  ibid.  p.  1639. 

3)  Er.  epp.  p.  1640. 

4)  ibid.  p.  316. 

5)  ibid.  p.  268  atque  Illustr.  vir.  epp.  1.  e.  II  Sn_nI. 

6)  Erasmi  epp.  p.  1640. 

7)  ibid.  p.  269  et  p.  1641. 

8)  ibid.  p.  268  et  p.  1641. 

9)  Er.  epp.  p.  268:  „cum  populis  ei  res  est,  qui  cum  Dominicanis 
belligeratur." 


18 

amicum,1)  ut  non  posset  negari,  eum  nimis  cessisse2)  opinioni, 
licitum  esse,  cogitationes  dissimulare,  eumque  timuisse  sodalem 
ordinis,  quem  adhuc  plurimum  auctoritatis  haberearbitrabatur.3) 
Sed  simul  tam  seria  ac  minime  jucunda  verba  apud  eos  facit, 
ut  etiam  hic  praecipua  moderationis  causa  appareat  pacis  stu- 
dium  ac  minus  timiditas.  Anno  1517,  quum  Erasmus  Hoch- 
strati  impetum  certo  sibi  imminere  audisset, 4)  perseveravit  ut 
antea  cum  Hochstrato  agere. 5)  Ut  igitur  ipse  moderationis 
exemplum  edit  atque  adversarios  inermes  tractabilioresque  red- 
dit,  ita  aperte  vituperat  eorum  libidinem  detractandi  aliorum 
fidei  atque  intemperantiam 6)  Hochstratoque  consilium  dat  : 
„Velim  te  magis  in  posterum  dignitati  consulere."  7) 

Haud  multum  autem  profuerunt  haec  pacifica  Erasmi  verba, 
quae  solum  apud  humanistas  aliquem  effectum  habuerunt. 

Quum  Hermannus  de  Nova  aquila  ab  Hochstrato  offendente 
epistola  petitus  vehemente  ira  moveretur,  quumque  ejus  pro- 
pinqui jam  incepissent  armis  Dominicanos  Colonienses  petere, 
Erasmus  etiam  ultimo 8)  temporis  momento  eum  adduxit,  ut 
coepto  desisteret.  Hermannus  Buschius  libellum  editurus  Eras- 
mum  hujus  rei  certiorem  fecit  atque  titulum  libri  cum  eo  com- 
municavit.  Ex  quo  quum  Erasmus  intellexisset,  in  libro  res 
contineri  theologos  mordicus  offendentes,  dehortationibus  effecit, 
ut  liber  ederetur  omnino  transformatus 9)  atque  alio  titulo 
praeditus:  „  valium  humanitatis." 

Interdum  igitur  non  sine  successu  restituendae  paci  studia 
devovit;  sed  plerumque  ejus  monita  non  observata  sunt. 

Ita  accidit,  quod  timuerat,  ut  Reuchlini  certamen  initium 
esset  fatalis  dissidi!  :  quum  ad  pacem  adhortans  versaretur 
intra  pugnantes,  jam  novi  motus  per  totam  Germaniam  ex- 
citati maximam  partem  eorum,  qui  oppositioni  studebant,  corri- 
puerunt. 


x)  a.  1517  Hochstrato  scribit:  „deflexi  nonnihil  ab  itinere  meo, 
ut  te  veterem  amicum  meum  viderem."  (Er.  epistolae  ed.  Moguntiae 
1544  lib.  3.  —  liber  non  paginatus  est  — ). 

2)  Laudat  ejus  civilitatem  (Er.  epp.  p.  484),  dum  alio  loco  de  ejus 
persequendi  libidine  queritur,  (ibid.  p.  385),  dicit,  eum  amorem  bonarum 
literarum  praestitisse  (ibid.  p.  484),  dum  eum  alio  loco  inimicum  bonarum 
literarum  appellai  (Bòcking:  Hutteni  Opp.  1.  e.  voi.  II  p.  275,  Er.  epp. 
p.  385). 

3)  cf.  p.  17  annot.  9. 

4)  Hutteni  expostulatio  (Hutt.  Opp.  ed.  Bòcking  1.  e.  II  p.  197). 

5)  cf.  annot.  1. 

6)  Er.  epp.  p.  486. 

7)  Er.  epp.  p.  485. 

8)  Er.  epp.  p.  624;  Spongia  Erasmi  (Hutteni  Opp.  ed.  Bòcking  1. 
e,  II  p.  276). 

9)  Spongia  ibid.  :     ,,Ut  liber  legatur  citra  offensam  ab  doctis." 

Cap.  III. 


De  Erasmi  studiis  irenicis  post  natam  Lutheri  causam 
apparentibus. 

Non  ita  multum  post  Lutheri  ortam  causam  foedus  inter 
eum  et  Reuchlinistas  factum  est;  Lutherus  id  appetierat  bo- 
narum  literarum  amicum  se  praestiterat  atque  Reuchlini  ejus- 
que  amicorum  favorem  nancisci  desideraverat. *)  Hic  favor  post 
disputationem  Lipsiae  habitam  audaci  monacho  libenter  prae- 
bitus  est  a  multis  viris,  qui  adhuc  a  Reuchlini  parte  steterant  ; 
praesertim  Huttenus  cum  Luthero  se  conjunxit.  Eodem  modo 
inter  Lutheri  primos  ac  praecipuos  adversarios  prodiit  Hoch- 
stratus,  scholasticorum  signifer  in  pugna  Reuchlinica.  —  Ut 
Erasmus  jam  hac  factionum  distinctione  facile  permoveri  po- 
terat,  ne  relinqueret  agendi  rationem,  quam  in  certamine 
Reuchlinico  habuerat,  ita  eo  adducebatur  etiam  alia  causa. 
Quamvis  ilio  certamine  tranquilla  studia  haud  raro  turbata 
essent,  Erasmi  tamen  labores  ad  theologiam  pertinentes  non 
inanes  fuerant.  Potuit  enim  jam  amicus  quidam  ei  asseverare: 2) 
«Video  equidem,  uti  videlicet  theologi  isti  nostri  desertis  Sco- 
tistarum,  Occanistarum,  adde  etiam  Thomistarum  factionibus 
ad  antiquam  illam  ac  veram  se  theologiam  convertant,  si  porro 
perrexeris  suam  arcanis  ac  coelestibus  literis  dignitatem  asserere. 
Id  quod  hactenus  tanto  abs  te  successu  factum  esse  censeo,  ut 
certe  non  videam,  quem  veterum  theologorum  tibi  jure  ante- 
ponere  quis  debet."  Jam  ipsi  Parisiensis  universitatis  theologi 
Erasmi  studiis  favere  inceperunt, 3)  et  jam  Erasmus  non  vana 
studiorum  suorum  aestimatione  elatus  Leoni  X.  profiteri  ausus 
est:  „Qui  hactenus  e  putrìbus  lacunis  perturbatam  quandam 
et  frigidam  theologiam  hauriebant,  nunc  e  purissimis  fontibus 
Christi  et  apostolorum  haurire  malunt."  4)  Quum  igitur  jam 
tantus  fuisset  Erasmi  studiorum  successus,  non  poterat  ei  esse 
in  animo  ab  illis  desistere,  mutationibus  violentis  favere.  At 
tum  subito  exsurgens  Wittenbergiae  monachus  Erasmo  adhuc 
ignotus  atque  ab  aliis  profectus  studiis  sententias  Erasmi  doc- 
trinis  similes  protulit:  aggressus  est  ecclesiae  depravata  dog- 
mata  et  instituta  et  ut  Erasmus  provocavit  ad  biblia  sacra  ac 


x)  Er.  epp.  p.  577.  a.  1520  scribit  Erasmus:  „jam  Capnionem 
rursus  ingrediuntur  tantum  odio  Lutheri,  qui  me  dissuadente  nomen 
illius  suo  negotio  admiscens"  etc.  et  ibid.  p.  595.  Quare  a.  1521  dicit  : 
„gravi  invidia  oneravit  Lutherus  Reuchlinum."  ibid.  p.  1697. 

2)  Herminjard  I.  e.  voi.  I  p.  34  Nicol.  Berault  Erasmo  16  Mart.  1518. 

8)  ibid.  p.  41  Erasmi  ep.  ad  Huè  9  Aug.  1518  aut  1519;  ibid.  p.  54. 

4)  ibid.  p.  56. 

doctrinam  evangelicam.  Erasmus  itaque  euni  sociuni  ac  stu- 
diorum  consortem  seenni  conjungere  non  poterat,  nisi  ille  mo- 
derate se  gerebat,  ecclesiae  auctoritatis  reverentiam  habebat, 
seditiose  agendi  rationein  evitabat.  Donec  Lutherus  haruni 
virtutuni  exempla  edidisset,  caute  in  ejus  causa  agere  eo  magis 
studebat,  quod  scholasticorum  factio  statini  Erasmum  Lutherani 
negotii  principem  atque  auctorem  fecit,  x)  et  quod  Lutherus 
operam  dedit,  ut  Erasmi  laudem  sibi  compararet. 2)  Laudavit 
quidem  Erasmus  Lutheri  ingenium  bene  appositum  ad  expli- 
candas  arcanas  literas  juxta  eum  morem,  quem  ipse  voluit 
adhiberi  ad  „suscitandam  evangelica^  doctrinae  scintillam,  "  3) 
laudavit  morum  ejus  integritatem  4)  atque  optimum  quemque 
ei  assentili  enunciavit, 5)  literis  eum  tuitus  est  apud  viros ,  ex 
quorum  favore  pendebat  Lutheri  securitas.  6)  Sed  simul  de- 
claravit,  Lutherum  sibi  ignotum  esse, 7)  judicium  de  scriptis 
ejus  proferre  cunctatus  est8)  Lutherumque  ipsum  admonuit  non 
obscura  oratione,  ne  ecclesiae  auctoritatem  offenderete  ne  modo 
arrogante  atque  factioso  loqueretur,  ne  contra  res  traditas 
pugnans  nimis  properaret,  ne  animi  vehementiam  longius  pro- 
sequeretur.  9) 

Erasmus  igitur,  ut  moderate  ageret,  a  Luthero  petiit. 
priusquam  Lutheri  causam  suam  esse  voluit.  Sed  Lutheri 
animus  alio  conversus  erat.  De  Erasmi  scriptis  apud  amicos 
sententiam  dixit:  „nihil  promovent,  quia  abstinent  ab  incre- 
pando, mordendo,  offendendo"10)  atque  professus  est:   ,,Erasmi 


*)  cf.  e.  g.  Er.  epp.  p.  322,  p.  595,  p.  437. 

2)  Quuni  jam  interdum  in  epistolis  ad  amicos  missis  Erasmum 
Jaudasset,  (Lutherus  Spalatiuo  18.  Jan.  1518  de  Wette:  Cutfiers  SBriefe 
voi.  I  Nro.  53  et  a.  1516  ibid.  Nro.  22)  et  ubi  se  differre  ab  Erasmo 
dixerat,  semper  ab  amicis,  ut  hoc  judicium  celarent,  petisset  (ibid.  Nro. 
53  et  29  Langio  a.  1516:  „Vehementer  celo  hoc  judicium-'  cf.  etiam 
Stichart  1.  e.  p.  321 — 22)  28  Mart.  1519  ipse  Erasmo  epistolam  scripsit, 
(De  Wette  1.  e.  I  p.  242)  quae  referta  est  blandis  verbis. 

3)  Er.  epp.  p.  596  13  Dee.  1520  Er.  Campegio. 

4)  Stichart  1.  e.  p.  316—19.  Er.  epp.  p.  432  (a.  1519  Melanchthoni). 
5J  Er.  epp.  p.  514. 

6)  cf.  Er.  ep.  ad  episcop.  Moguntiaci  a.  1519  (Er.  epp.  p.  513 
seq.),  ad  electorem  Joh.  Fridericum  (Seckendorf  Hist.  Ref.  I  p.  96); 
praecipue  judicium  a.  1520  Coloniae  electori  Saxonico  datum  Luthero 
utilissimum  erat  (Planck:  ©efd^i^te  be§  proteft.  ScfirBegrtp  lib.  Ili  p.  341; 
Stichart  1.  e.  p.  335-36). 

7)  Er.  epp.  p.  514;  cf.  Stichart  1.  e.  p.  315. 

8)  Dicit  semper,  se  nondum,  aut  solum  carptim  legisse  Lutheri 
libros.  cf.  Er.  epp.  p.  513,  p.  596;  Stichart  1.  e.  p.  315,  316,  318,  319. 

9)  Er.  epp.  p.  444  (ep.  ad  Lutherum).  Er.  declarat,  plus  eum 
profecturum  esse  ., civili  modestia,  guani  impetu.u  Hanc  epistolam  Stichart 
affert  traductam  1.  e.  p.  312 — 15. 

10)  De  Wette  1.  e.  voi.  II  p.  49.  Postea  quidem  Er.  (7.  Mart.  1526 
Er.  epp.  p.  914)  declarat,  scripsisse  Lutherum  accepta  sua  epistola  non- 

judicia  me  ne  tantillum  moverunt."  x)  Ncque  quidquam  ad- 
versarii  ejus  Hochstrati,  Prieriates,  Eccii,  quo  hunc  ejus  animum 
stabilirent,  praetermiserunt.  Pugna  periculoso  modo  efferve- 
scebat  atque  jam  plebem  irritare  utraque  pars  incipiebat.  Lu- 
therus  cum  Hutteno  conjunctus  conviciantes  et  irritantes  libellos 
emittebat,  qui  animi  popularis  iram  spirant,  et  ab  altera  parte 
monachi  ac  sacerdotes  concionibus  populum  exacerbabant  atque 
„ad  lapides"  provocabant. 2)  Tum  certo  animi  providi  et  cauti, 
qaem  adhuc  in  Lutheri  negotio  praestiterat ,  Erasmum  non 
poenitebat;  sollicitus  autem  futura  exspectabat;  multo  magis 
quam  certamine  Reuchlinico,  ne  pugnis,  tumultibus,  seditionibus 
augendarum  bonarum  literarum,  reformandorum  morum,  resti- 
tuendae  evangelicae  doctrinae  studia  turbarentur,  timebat. 
Faciebat  igitur  id,  ad  quod  in  pugna  Reuchlinica  agendi  habita 
ratio,  ad  quod  stabilita  principia  theologica  viam  ei  demonstra- 
bant:  assidue  tranquillitatem,  pacem ,  concordiam  fìagitabat. 3) 
Ipse  ita  neutram  factionem  sequebatur  etiam  ea  de  causa,  quod 
de  quiete  sua  nimis  erat  sollicitus  neque  cupiebat  tam  laboriosae 
ac  periculosae  pugnae  particeps  esse,  cujus  exitus  erat  incertus.4) 
Longe  igitur  Erasmus  a  Lutheri  parte  recedebat;  sed 
quantumvis  odisset  ejus  seditiosa  studia,  multum  aberat,  ut 
tranquillitatem  Lutheranis  vi  oppressis  restituendam  censeret. 
Nam  eae,  quas  Lutherus  proferebat,  doctrinae  theologicae  plerae- 
que  non  offendebant  Erasmum  : 5)  restituendae  evangelicae  doc- 


nulla  plausibiliora  ut  „in  precationem  dominicam,  de  XIV  spectris." 
(De  hoc  libello  Er.  —  cf.  Er.  epp.  p.775  —  judicat:  „libellus  de  XIV  spectris, 
qui  magnopere  probatus  est  etiam  ab  his,  qui  doctrinae  illius  omnibus 
modis  adversantur;"  elucet  igitur  Erasmi  judicium  de  hoc  libro  datum 
optimum  fuisse,  itaque  quam  maxime  errat  Stichart,  qui  judicio  Erasmi, 
quod  de  hoc  libro  protulerit,  probare  studet,  quam  acerbe  Er.  de  Luthero 
judicaverit.  I.  e.  p.  344).  Sed  ipse  agnoscit,  non  din  constitisse  verbornm 
suorum  auctoritatem  :  .,sed  his  incredibili  celeritate  perfectis  provolarunt 
alii  super  alios  libellos,  quorum  novissimus  quisque  violentissimus  erat.'1 
(Er.  epp.  p.  914). 

1)  De  Wette  I.  e.  voi.  II  p.  49. 

2)  Er.  epp.  p.  1697. 

3)  Hujus  agendi  rationis  Erasmo  ab  omnibus  fere,  qui  de  hac  re 
scripserunt,  causae  minus  honestae  statutae  sunt,  quum  studia  Erasmi 
irenica,  quae  ante  Lutheri  ortum  negotium  apparent,  aut  omnino  neglecta 
aut  oblique  visa  sint,  quumque  ita  continuas  esse  ejus  sententias  non 
apparuerit.  Erasmus  mutavit  animum,  sed  ante  Luthericum  certamen, 
quibusque  eifecta  esset  causis  haec  mutatio,  jam  explicavimus. 

4J  Er.  epp.  p.  732:  ,,videbam  me  imparenti  tam  periculoso  negotio" 
etc.  Stichart  complures  affert  similes  locos,  (1.  e.  p.  299 — 301)  sed  ut 
hos  nimis  urget,  ita  in  universum  Erasmi  studiorum  irenicorum  veras 
causas  et  naturam  ignorat.  (cf.  totam  partem:  33efciì)igung  be§  (5ra§mu§ 
jum  5Reformator  I.  e.  p.  291  seqq.). 

5)  Etiam  a.  1523  Er.  scribit  Zwinglio  (Hottinger:  hist.  Eccles. 
sec.  XVI  P.  II  p.  30  Ziirich  1665):     „videor   mihi  fere   omnia  docuisse, 

trinae  studium  utrique  commune  persistebat,  praecipue  ea  re 
eorum  studia  disjuncta  erant,  quod  non  eodem  modo  hunc  finein 
prosequebantur.  Quare  Erasmus  commiseratus  est  Lutheri 
fortunam  ; x)  quare  doluit  eum,  quod  ille  verba  ad  moderationem 
monentia  non  secutus  esset; 2)  quare  eo  minus  desiderabat,  ut 
Lutheri  adversarii  piane  ejus  studia  devincerent,  quum  hac 
clade  etiam  sua  studia  periclitarentur ,  quum  Luthero  a  scho- 
lasticis  vieto  etiam  bonae  literae  vincerentur  atque  spes  resti- 
tuendae  purioris  theologiae  omnino  deleretur.  Persuasum  enim 
Erasmo  erat,  praecipue  bonarum  literarum  odio  ad  hunc  in 
Lutheranam  factionem  directum  furorem  theologos  exacerbatos 
esse,  eosque  omnibus  viribus  eniti,  ut  oppressis  his  literis  im- 
pune regnarent  cum  sua  barbarie.3)  Itaque  neque  minis  neque 
adulationibus4)  ad  theologorum  consortium  perducebatur,  a  qui- 
bus  praecipue  effectum  esse  profitebatur,  ut  pugna  tam  iracunde 
gereretur, 5)  ut  Luthero  tot  homines  se  addixissent, 6)  ut  ec- 
clesiae  auctoritatem  defendentes  tantum  auctoritatis  perdidissent. 
Eorum  prolata  argumentatio  ei  ridicula,  eorum  ad  opprimendos 
adversarios  adhibita  remedia  ei  detestabilia  esse  videbantur.  7) 
Omnino  alio  modo  ipse,  ut  consopirentur  rixae,  appetebat. 


quae  docet  Lutherus."  Diversas  sententias  habebat  uterque  imprimis 
de  fide  atque  bonis  operibus.  Lutherus  enim  debebat  putare,  bona  opera 
nihil  utilitatis  afferre,  quia  opinionem  de  justificatione  sola  fide  effecta 
servabat.  Dicente  igitur  Paulo  apostolo,  justitiam  non  effici  operibus 
legis,  Erasmus  certo  haec  opera  observationem  praeceptorum  cerimoni- 
alium  intellexit,  Lutherus  autem  haec  verba  refert  ad  exsecutionem  prae- 
ceptorum moralium,  ad  observationem  decalogi  legum.  Quare  Lutherus 
jam  a.  1516  vituperat  Erasmum  commemorans  hanc  ejus  explicationem. 
(De  Wette  1.  e.  voi.  I  epp.  Nro.  22;  Lutherus  in  hac  epistola  Erasmum 
vituperat:  „quod  in  apostolo  interpretando  justitiam  legis  seu  propriam 
[ita  enim  appellat  apostolus]  intelligit  cerimoniales  illas  et  figurales  ob- 
servantias"). 

a)  Er.  epp.  p.  577  a.  1520:     „Male  metuo  misero  Luthero." 

2)  ibid.  „TJtinam  Lutherus  meum  secutus  judicium  ab  odiosis  ac 
seditiosis  abstinuisset." 

3)  Er.  epp.  p.  577. 

4)  ibid.  p.  1698:  ,,Aleander  ...  me  Coloniae  impensissime  rogabat 
ad  prandium,  ego  quo  magis  instabat,  hoc  pertinacius  excusavi.-'  cf.  etiam 
Stichart  1.  e.  p.  333. 

5)  a.  1519  apud  Moguntiaci  archiepisc.  tuetur  Lutherum  contra 
theologos,  qui  „nec  admonent  nec  docent  Lutherum,  tantum  insanis  cla- 
moribus  apud  populum  traducunt  hominem  et  virulentissimis  obtrectatio- 
nibus  lacerant  nihil  habentes  in  ore  praeter  haereses,  haereficos"  etc. 
(Er.  epp.  p.  514). 

6)  Er.  epp.  p.  747  ipsi  papae  a.  1523  scribit:  ,,at  isti  Atlantes  ex 
orthodoxis  faciunt  haereticos."  Quantus  fuerit  Lutheri  sectatorum  nume- 
rus  minime  ignorat:  „Nemo  credat,  quam  late  Lutherus  irrepserit  in 
animos  multarum  gentium  et  quam  alte  insederit  omni  lingua  quaqua- 
versus."    (Er.  epp.  p.  1696  a.  1521). 

7)  Er.  epp.  p.  1695:  „hic  certe  nemo  magis  officit  pontificiae  dig- 

Priusquam  Leonis  bulla  Lutherum  damnans  prodiit,  pacem 
restituì  posse  censuit,  si  incendium  a  Luthero  inflammatum 
flagrandi  materiam  ipsum  hauriret  neque  Lutherus  impetibus 
irritaretur. l)  Quam  ob  rem  a  Leone  petiit ,  ut  pugnantibus 
partibus  silentium  imponeret. 2) 

Quum  autem  Romae  theologorum  valuisset  auctoritas  atque 
Eckius  „diplomatophoros"  inde  cum  «bulla  terrifica"  redisset, 3) 
imperatorera  modo  creatum  pacis  assertorem  in  Germaniam 
venturum  esse  spem  sibi  sumpsit. 4)  Neque  cunctatus  est  id, 
quod  desideravit,  cum  ipso  communicare.  Peutingero,  Caroli 
consiliario,  Consilia  Fabri  amici  afferens  exposuit, 5)  severitatem 
sanando  malo  non  prodesse,  odium  Romae  atque  Lutheri  auc- 
toritatem  intimius  hominum  cordibus  infixa  esse,  quam  ut  vi 
evelli  possent,  demonstravit,  Germanos  facilius  clementia  duci 
quam  vi  compelli  posse,  explicavit,  remedia  ita  eligenda  esse, 
ut  primo  restituendae  paci  neque  puniendo  Luthero,  ante  omnia 
servandae  „evangelicae  ventati"  neque  solum  „dignitati  et 
auctoritati  Romani  pontificis"  provideretur.  Non  obscure  jecit, 
sibi  a  papa  adhibitum  modum  ejusque  bullam  non  piacere  at- 
que in  comitiis  Wormatiae  habendis  rem  aliter  tractandam  esse. 
Ut  hoc  comitium  prodesset,  adhibendum  esse  censuit  Fabri 
consilium  atque  proposuit,  „rei  summam  arbitris  doctis,  integris 
et  ab  omni  suspicione  alienis"  delegandam  et  horum  judiciis 
imperii  decreta  accommodanda  esse.  —  Imperatori  ipsi  dedi- 
cava atque  misit  Wormatiam  paraphrasin  evangelii  Matthaei. 6) 
In  hujus  libri  prooemio  ecclesiam  una  concordia  persistere  posse 
declaravit,  quae  nunquam  restitueretur ,  si  quisque  obstinanter 
mordicusque  suam  causam  praetenderet,  neque  neglexit  admo- 
nere,  quam  necesse  esset,   omnes  principes  atque  subditos  ho- 


nitati,  quam  qui  odiosissime  clamant  in  Lutherum,  nemo  magis  illum 
commendat  affectibus  populi,  tam  stolide,  tam  seditiose  res  agitur  per 
monachos  quosdam,  inter  quos  nullus  est  habitus  vir  bonus  .  . .  Nullus 
redarguit  (se.  Lutherum),  tantum  conviciantur,  saepe  etiam  mentientes." 
—  ibid.  p.  1698:  „Fortassis  hoc  in  mandatis  est,  ut  quoniam  aliter 
vinci  non  possunt  hostes  sedis  Romanae  .  . .  veneno  tollantur  benedictione 
Pontificis.    Hac  arte  valet  Aleander."  (ep.  a.  1521  scripta). 

x)  Er.  epp.  p.  1361:  „Primum  ubi  prodierunt  Lutheri  placita  de 
indulgentiis,  silentium  erat  optimum."  simil.  ibid.  p.  732. 

2)  Er.  epp.  p.  490  Er.  Leoni  X;  Herminjard  I.  e.  voi.  I.  p.  57. 

3)  Er.  epp.  p.  1361;  a.  1522  Er.  Georgio,  Saxoniae  duci,  scribit: 
„prodiit  saevissima  bulla  a  Pontifice."     (Er.  epp.  p.  732.) 

4)  Er.  epp.  p.  1696:  „Tempus  est,  ut  Carolus  prospiciat  tran- 
quillitati  christianae."  (a.  1521). 

5)  Er.  epp.  p.  590-  -92  Peutingero  9  Nov.  1520. 

6)  Burscher:  Spicilegia  autographorum  illustrantium  rationem,  quae 
intercessa  Erasmo  Ttoterodamo  cum  aulis  et  hominibus  aevi  sui  praeci- 
puis  omnique  republica.  Lipsiae  a.  1784— -1802  (in  scriptis  solemnibus 
universitatis  Lipsiensis)  Spicil.  IV  p.  V. 


24 

mines  primo  ipsis  corrigendis  operam  navare.  x)  Praeterea 
literis  Carolo  atque  Gattinario,  imperatoris  cancellano,  missis 
pollicitus  est,  se  Consilia  pacifica  accuratius  prolaturum  esse, 
si  ista  audirentur  neque  autoris  nomen  evulgaretur. 2) 

Caute  igitur  ea,  quae  desiderabat,  detulit,  et  quamvis  e 
verbis  intelligi  posset,  quid  optaret,  inimicis  tamen  certam 
aggrediendi  causam  non  praebuit.  Homo  enim  umbraticus,  qui 
proprie  vocatur,  vir  doctus,  timidus,  imbecillus,  ut  fortiter 
atque  audacter  calamo  utebatur,  ita  non  valebat  publice  lo- 
quendo  ac  respondendo.  ita  timide  publice  prodibat.  Quare 
suo  loco  Fabrum  misit  in  aulam,  3)  professus  autem  est, 
se  studiorum  hujus  viri  participem  esse,  Fabrum  Peutingero 
commendans4)  atque  Consilia  proferentem  faciens,  quae  etiam 
sua  esse  testatus  est,  quum  declararet,  ea  colloquiis  cum  ilio 
habitis  orta  esse,  quumque  progrediente  oratione  non  raro 
prò  tertia  prima  persona  uteretur.  5)  Et  ob  eandem  causam 
imperatori  quoque  ejusque  cancellano  dixit,  se  solum  literis 
viam  ad  pacem  restituendam  demonstrare  velie.  Sed  tum  hoc 
publice  prodeundi  taedium  etiam  alia  re  effectum  est.  lis  enim, 
qui  nimio  studio  ecclesiae  causam  defendebant  et  acerbissimo 
odio  Erasmum  prosequebantur,  nullo  modo  erui  poterat,  illum 
Lutheranae  haeresis  auctorem  non  minus  detestabilem  haereti- 
cum  quam  Lutherum  ipsum  esse.  Atque  iisdem  viris  omne 
clementiae  verbum,  omne  pacis  studium  res  odiosissimae  erant. 
Quantopere  igitur  Erasmus  sibi  ipsi  debebat  timere,  quanto 
minus  poterat  sperare,  restituendae  pacis  causam  prospere 
eventuram  esse,  si  ipse  publice  in  hoc  negotium  incumbebat? 
Timida  mens  ei  etiam  exaggeravit  haec  incommoda  atque  huc 
accedebat,  quod  ei  haud  ita  penitus  erat  persuasum,  in  aula 
Caroli  nihil  valere  istos  nimis  vehementes  Lutheri  hostes.  Ob 
hanc  quoque  rem  in  epistola  Peutingero  scripta  consiliorum 
alium  auctorem  in  primo  posuit  loco,  ob  hanc  rem  postulavi!, 
ne  nomen  suum  evulgaretur,  petiit,  quo  imperatoris  aulicorum- 
que  animum  exploraret,  ut  certis  verbis  primo  permitteretur 
Consilia  communicare. 

Ac  mox  apparuit,  quam  jastam  habuisset  caute  agendi 
causam.     Consilia  enim  Peutingero  data  neglecta  sunt,   ad  ea, 


a)  cf.  Stichart,  apud  quem  paraphrasis  partes  inveniuntur,  1.  e.  p. 
286-87. 

2)  Er.  epp.  p.  1411  (Tflugio  Erasmus  a.  1531). 

3)  Er.  epp.  p.  592  (Peutingero)  :  .,Sed  hujus  consilii  viam  ipse 
(se.  Faber)  tibi  exponet  coram." 

4)  ibid.  atque  p.  584  (Er.  Gattinario). 

5)  Er.  epp.  p.  590  et  p.  590 — 92.  Haec  Consilia  Erasmi  quoque 
fuisse,  probatur  paraphrasi  epistolae  Pauli  ad  Ephesios  (Er.  Opp.  Tom. 
VII),  in  qua  simile  quoddam  profertur.  cf.  Stichart  1.  e.  p.  326 — 27. 

quae  ab  imperatore  atque  Gattinario  quaesiverat,  non  respon- 
sum  x)  neque  quidquam  optatorum  Wormatiae  expletum  est. 
Vetera  vituperantibus  nihil  concessimi  est,  praesentem  ecclesiae 
depravationem  minuere,  id,  quod  Erasmus  volebat,  nullo  modo 
inceperunt.  Prodiit  e  contrario  imperatoris  edictum,  in  quo 
reformationis  perficiendae  nulla  mentio  facta  est,  quodque  solum 
gravissimas  imperii  poenas  in  Lutheri  caput  immisit.  Erasmi 
ipsius  securitati  hic  rerum  eventus  grave  attulit  periculum: 
imperatoris  gratia,  adhuc  ejus  praeses  adversus  inimicorum 
jurgia,  quamvis  cautissime  rem  egisset,  adeo  prolapsa  est,  ut 
amicus  quidam  in  aula  commorans  admoneret  Erasmum,  ut 
ipse  in  aulam  veniens  causam  suam  tueretur. 2)  Quamquam 
Erasmus  operam  dedit,  ut  hoc  efficeret, 3)  res  tamen  Wormatiae 
peractas  continuo  improbabat  atque  paci  studere  pergebat. 
Nam  ut  de  edicto  Wormatiensi  vituperans  judicium  principi 
tana  piane  catholico,  qualis  erat  Georgius,  Saxoniae  dux,  aperte 
enunciavit, 4)  ita  pacifica  studia  iterimi  Romae  protulit. 

Quum  Adrianus,  quem  Erasmus  jam  diu  virum  clementem 
ac  prudentem  5)  noverat,  ad  papalem  promotus  esset  dignitatem, 
Erasmus  ei  idem,  quod  imperatori  proposuit,  se  sub  sigillo 
silentii  remedia  nominaturum  esse,  quae  paci  reparandae  utilia 
haberet. 6)  Ac  postquam  Adrianus  lubentissime  propositum 
approbavit,  7)  Erasmus  promisso  satisfecit  epistola  (a.  1523), 
cujus  solum  fragmentum  exstat. 8)  In  hac  epistola  explicat, 
quam  male  suae  dignitati  atque  ecclesiae  utilitati  prospicientes 
theologi  Lutheri  causam  adhuc  tractaverint,  quam  ardenter  hunc 
solum  prosecuti  sint  finem,  ut  ex  orthodoxis  faciant  haereticos. 9) 
Graviter  eos  accusat,  quod  tantum  abfuerit,  ut  laudaverint  ipsius 
studia  ecclesiae  utilitati  dicata,  laudaverint  ipsum,  quum  fami- 
liarissimos  amicos  Luthero  addictos  non  secutus  sit,  ut  minis, 
calumniis,  damnationibus  se  persecuti  sint  atque  quam  maxime 
studuerint,  se  ad  Lutheri  partes  propellere.  Tum  ut  antea 
enunciai,  necesse  esse,  non  inutili  severitate  rem  tractari,  sed 
cuna  clementia  „mederi  magis  quam  punire" ,  adhortatur,  ut 
omnes  eo  permoveantur ,  ne  privatis  affectibus,  sed  publicae 
utilitati  consulant,  ut  de  suo  jure  cedere  discant.10)    Denique 


1)  Er.  epp.  p.  1411. 

2)  Spicilegium  IV  p.  V. 

3)  Er.  epp.  p.  635  (ep.  Gattinarii  a.  1521). 

4)  ibid.  p.  732  (a.  1522.) 

5)  Er.  epp.  p.  1411—12. 

6)  ibid.  p.  737—38  (22  Dee.  1522). 

7)  ibid.  p.  744—45  (23  Jan.  1523). 

8)  Er.  epp.  p.  745—48. 

9)  ibid.  p.  747. 

10)  Er.  epp.  p.  748. 

certuni  asserit  consilium,  ut  declaretur  „amnestia"  omnium,1) 
ut  autem  deinde  per  magistratus  ac  principes  eae  res  novae, 
quae  „minimum  faciunt  ad  pietatem,  plurimum  ad  seditionem," 
vi  opprimantur  et,  si  fieri  possit,  libelli  prohibeantur.  Atque 
vult  populo  spem  dari  mutandarum  earum  rerum,  „quibus  non 
injuria  se  queritur  gravari",  vult  consuli  „explicandis  hominum 
conscientiis",  quoad  „salva  pietate"  ac  „dignitate  principum  et 
«piscoporum"  fieri  possit.  Nani,  inquit,  „ad  libertatis  dulce 
nomen  respirabunt  omnes." 2) 

Praeter  pacis  studium  cernitur  in  hoc  Erasmi  Consilio  etiam 
desiderium  illud  ecclesiae  purioris  simpliciorisque  faciendae. 

Sed  neque  huic  neque  illi  tum  fuit  successus.  Nam  et 
Adriano  data  Consilia  nihil  profuerunt  ;  Adrianus  non  respondit 
Erasmi  epistolae,  neque  quidquam  remediorum  adhibitum  esse 
Erasmus  cognovit.  Atque  frustra  etiam  Clementem  VII.  modo 
papam  creatum  Erasmus  certamen  ecclesiasticum  sentiens  ad- 
hortatus  est,  ut  vere  esset  clemens, 3)  frustra  quoque,  quum 
ab  hoc  papa  Card.  Campegius,  vir  moderatus,4)  in  Germaniam 
missus  esset,  nonnullis  evangelicis  persuadere  studuit,  Cle- 
mentem „non  tam  aversum  esse  ab  evangelii  sinceritate"  5) 
atque  ab  Hedione,  Oecolampadio,  Pellicano  petiit,  ut  legato  de 
tioctrinis  rationem  redderent. 6) 

Nullo  modo  nisi  utrimque  factis  impetibus  responsum 
est  Erasmo  placide  loquenti.  Inter  catholicos  hinc  atque  illinc 
plurimi  adversarii  docti  in  doctique  ei  prodibant,  monachi  concio- 
nantes  populum  in  eum  excitabant,  in  aulis  inimici  ejiis  apud 
principes  auctoritati  nocebant,  viri  docti  in  ejus  libris  doctrinas 
haereticas  venabantur. 7)  Et  ab  altera  parte  Lutherani  eum 
desertorem  ac  transfugam  habebant,  id,  quod  8)  magis  magisque 
aperte  Lutherus  pronunciabat,  atque  Huttenus  sub  vitae  finem 
acutissimis  odii  armis  veterem  amicum  perculit.9)    li,  qui  antea 

1)  ibid. 

2)  ibid.  Stichart  modo  omnino  inepto,  ut  saepe  facit,  (e.  g.  .  .  . 
„fo  bafj  .  .  .  mit  ben  .  .  gelinben  ©alben  unb  SJJffaffcern  au§  ber  (SraSmufd&en 
ixpotyztt  rein  gar  nidjt§  gebtent  toar!"  I.  e.  p.  332)  non  juste  despiciens 
priorem  epistolae  partem  explicat,  quae  in  ea  contineantur.  I.  e.  p.  283. 

3)  Er.  epp.  p.  784  (Clementi  VII  a.  1524);  ibid.  p.  812  (Clementis 
Datario  a.  1524). 

4)  Catal.  I.  e.  fol.  D4. 

5)  Er.  epp.  p.  830  (Er.  Melanchthoni  a.  1524). 

6)  ibid. 

7)  Catal.  1.  e.  fol.  C5 — 7  hos  adversarios  nominat. 

8)  De  Wette  1.  e.  voi.  II  p.  200.  p.  195  (epp.  a.  1522);  a.  1523 
delevit  Lutherus  in  editione  nova  epistolae  ad  Galatos  omnes  illos  locos, 
in  quibus  laudans  mentionem  fecerat  Erasmi  sententiarum.  (Planck  I.  e. 
L.  IV.  p.  110). 

9)  Scripsit  „expostulationem" ,  quae  ipsi  Luthero  displicuit  (De 
Wette  l.  e.  voi.  II  p.  498). 


bonarum  literarum  amantes  Erasmi  reformandae  theologiae  ac 
vitae  studia  elato  spiritu  prosequentes  circum  illuni  se  con- 
gregaverant,  exceptis  paucis  eum  dereliquerant.  Et  quamvis 
Erasmus  ipse  nulli  eorum  „ob  dogmatum  varietatem"  x)  amici- 
tiam  renunciaret,  quamvis  miti  Melanchthone  ad  mortem  usque 
familiarissime  usus  esset,  lata  tamen  rima  veteres  socios  disso- 
ciabat.  Erasmus  hos  humanistas  a  se  digressos,  Catholicorum 
et  Lutheranorum  undique  in  se  concitata  odia  respiciens  soli- 
tudinis  affectu  obruebatur.  Sentiebat  hominum  animos  longe 
alio  incitari,  quam  quo  ipse  vocabat,  ejusque  verba:  „solus 
relinquor  in  his  fluctibus"  2)  ex  intimo  corde  profluxerunt, 
quamvis  non  omnino  rerum  statui  responderent.  Nonnulli  enim 
bonarum  literarum  atque  Erasmi  permanebant  amici,  atque 
plerique  iidem  viri  erant,  qui  in  pugna  contra  scholasticos  in- 
senuerant,  qui  Erasmi  juxta  biblia  instauratae  theologiae  studere, 
ut  ille  ecclesiae  auctoritatem  servare  atque  „Christum  colere" 
pergebant  „majorum  ritu."3)  Mutianus  et  Wimpfelingus  prae- 
cipue  in  eorum  numero  erant.  Certo  erat  Erasmo  dulce  sola- 
tium  a  talibus  viris  audire,  tristi  tempore  ipsis  „Erasmianam 
lectionem  et  fructum  afferre  et  voluptatem."  4)  Sed  etiam 
horum  literis  vehemente  dolore  Erasmi  animus  affligebatur,  si 
in  iis  Mutianus  amicorum  ad  Lutherum  digressorum  aut  fide- 
lium  numerum  perlustrans  querebatur,  quod  pauci  tantum  fideles 
superessent. 5) 

*)  Er.  epp.  p.  1404;  Catal.  1.  e.  fol.  C2. 

2)  Er.  epp.  ed.  Basii,  a.  1540  (Er.  Opp.  Tom.  Ili)  p.  412. 

3)  Spicilegium  XIII  p.  XII  ep.  Mutiani  a.  1524  Erasmo  scripta. 
Similiter  sentit  quoque  Piso  quidam:  Erasmum  habet  principem  eorum, 
„qui  christianae  theologiae  paene  omnes  recte  consultum  voluerunt". 
(Spicileg.  XII  p.  XIV  a.  1522)  atque  de  se  ipso  dicit:  „a  factiosis  semper 
abnormi"  (ibid.  p.  XV.)  Aegidius  Buslidius  (Spicileg.  IV  p.  VIII  a.  1524) 
laudem  tribuit  Erasmo  tam  „ moderato,  ut  in  nullius  vel  gratiam  vel 
odium  ...  ab  hominis  christiani  et  boni  theologi  officio"  deflexerit. 
Paulus  Volzius  (Spicil.  XXIII  p.  V  a.  1524)  Erasmo  profitetur:  „quod 
te  nulli  addicis  factioni  non  possum  non  probare,"  atque  Borsalus  (Spi- 
cileg. XXII  p.  VII  a.  1522)  loquitur  de  „millibus  studiosorum  tui  aman- 
tissimorum." 

4)  Spicilegium  XIII  p.  XIX  (Mutiani  epistola);  eodem  modo  Wim- 
pfelingus loquitur  de  Erasmi  libris  „quibus  incipiam  solari  in  adversis" 
atque  Erasmum  appellat  „unicum  solatium  meum."  (Spicileg  XX  p.  XVIII 
a.  1520). 

5)  Spicileg.  XIII  p.  XII— XIII  —  „pluribus,  si  vacabit,  tecum  aget 
Martinus  Annuus,  magister  Erfordiensis,  non  vulgaris  amicus  noster"  etc. 
„Odit  rem  tumultuosam  et  malos  viros,  quos  tu  sentis  efferatiores.  Scit 
Lutherum  per  unum  Philippum  fieri  celebriorem.  Novit  audaciam  Hutteni. 
Amat  te  vehementer.  Adhaeret  Eobano  et  Urbano.  Utrumque  tibi  com- 
mendo. Ionas,  Schalbus,  Draco,  Crocus  a  nostra  sodalitate  defecerunt  ad 
Lutheranos.  Eobanus  resipuit  meo  hortatu  ....  Eant  alii  in  laedendis 
hominibus  occupati  .  .  .  frustra  monemus.  Vim  fieri  veto.  Evocant  Ve- 
stales.  Ferociunt  tamquam  insani." 

Praeter  hosce  humanistas  autem  Erasmo  sincere  addicti 
persistebant  haud  pauci  veteris  religionis  confessores:  Basileae, 
Augsburgii,  Tridenti  episcopi  benevolo  animo  ei  dediti  erant, 
praecipue  Augsburgii  atque  in  aula  Juliacensi  Erasmi  amici 
plurimi  erant  et  paene  omnibus  principibus  atque  ipsis  Ro- 
manis  pontificibus  non  piane  in  odium  venit.  Sed  quum  via, 
quam  ipse  ingrediebatur,  media  esset  inter  utriusque  factionis 
cursum,  Erasmus  utrimque  factis  impetibus  expositus  erat 
poteratque  jure  dicere,  tutius  sibi  esse  in  alteram  factionem 
secedere. x) 

Sentiebat  igitur  Erasmus,  sua  studia  irenica  parum  valere; 
toties  frustra  ad  pacem  adhortatus  erat,  itaque  post  annum 
1524  multo  rarius  quam  antea  Consilia  pacifica  dabat. 2)  Non 
prius  pacifìcatorem  se  proditurum  esse  declarabat,  quam  utra- 
que  pars  publica  auctoritate  se  adhortaretur.  Jam  inceperat 
componere  diaìogum  Inter  Trasymachup.i  Lutheranum,  Eubulum 
Catholicum  et  Philalethen,  arbitrimi,  in  quo  placabiles  exponere 
sententias  atque  ecclesiae  reformandae  Consilia  disserere  in 
animo  habebat.  Hunc  librum  in  tres  partes  dividere  voluit, 
quarum  prima  inquisiturus  erat,  „an  expediret  ea  via  rem 
tractari,  etiamsi  Lutherus  omnia  vera  scripsisset,"  altera  non- 
nulla dogmata  Lutheri  examinaturus,  tertia  viam  demonstra- 
turus  erat,  „qua  tumultus  hic  ita  posset  sopiri,  ut  in  posterum 
non  facile  repullulasceret." 3)  Sed  quantumvis  imperato  r  atque 
Georgius  dux  librum  exspectarent,4)  quantumvis  amici,  ut  per- 
rìceret,  flagitarent,  non  antea  declaravit  se  eum  editurum  esse, 
quam  utraque  pars  commota  amore  concordiae  hortaretur  se 
ad  promissi  voluminis  editionem.  5J  Quod  quum  nimirum  non 
eveniret,  dialogus  revera  editus  non  est  atque  eodem  modo  in 
universum  Erasmus,  quae  sentiebat,  enunciare  proximis  annis 
cunctatus  est.  Solo  Consilio,  quod  anno  1526  cum  Johanne 
Fabro  communicavit,  quoque  adhibito  componerentur  religionis 
dissidia,  cognosci  potest,  quales  fuerint  Erasmi  sententiae.  In 
hoc  Consilio  dicit,  profuturum  esse,  si  magistri  ac  concionatores, 

*)  Er.  epp.  p.  656  (ad  Barbirium  a.  15211  Quare  pericula  ab  hoc 
agendi  modo  proficiscentia  Capito  jam  a.  1522  Erasmo  ante  oculos  ponit  : 
„Cave,  ne  ntramque  factionem  retenturus  in  amore  tui  in  utriusque  odium 
incidas.  Detestantar  te  Pontificii  .  .  .  Lutherani  contra  ceu  desertorem." 
^Spicileg.  XV  p.  V).  „Videbis  omnia  pendere  in  praecipiti  modo  ;  continuo 
inclinabit  haud  dubium  in  alterutram  partem  rerum  summa."  (ibid.  p. 
VII).  —  Iam  ita  elucet,  quam  injuste  praecipue  timiditati  ac  simiiibus 
causis  Erasmi  pacifica  studia  vulgariter  tribuantur. 

2)  Hottinger  1.  e.  p.  29:  .,Liberior  essem,  si  viderem,  me  pro- 
fecturum." 

3)  Catalog.  !.  e.  fol.  D7. 

4)  Catalog.  fol.  D8. 
s)  ibid.  fol.  E. 

qui  factiosi  cognoscantur,  scholis  atque  ecclesiis  dimoveantur 
horumque  loco  viri  eligautur,  „qui  nihii  attingaut  contentiosorum 
dogmatum,  sed  ea  dumtaxat  tradant,  quae  sine  controversia 
faciant  ad  pietatem  et  ad  bonos  mores."  *)  Erranti  populo 
simpliciter  ignoscendum  ejusque  vitia  primo  sanari  studendum 
esse,  ubi  irruperint  res  novae,  id  efficiendum  esse,  ut  per  ma- 
gistrate primum  liceat  cuique  secundum  conscientiam  vivere, 
homines  autem  seditiose  agentes  gravissimis  poenis  afficiantur. 
Interea  incipiendum  esse  a  rebus  ecclesiae  reformandis,  reli- 
quaque  omnia  ad  synodum  generalem  rejicienda  esse.  Ex  hoc 
Consilio  pristina  illa  Erasmi  sententia  aperte  cognoscitur,  dog- 
mata  in  theologia  non  multum  valere,  plurimum  doctrinas 
morales.  Atque  ut  liane  sententiam,  ita  etiam  cetera  ante 
Lutheri  ortum  certamen  stabilita  principia  constanter  retine- 
bat. 2)  Quae  saepius  atque  in  rebus  magni  momenti  cum 
Lutheri  doctrinis  congruebant,  neque  haec  consensio  laesa  aut 
deleta  est  certamine  ilio,  quod  a.  1524  inter  Erasmum  et 
Lutherum  exortum  est.  Nani  primum  quidem  Erasmi  libri 
compositio  non  ab  intimi  animi  motu  profecta,  sed  aliorum 
impulsu  effecta  est. 3)  Accessit,  quod  Erasmus  de  doctrina 
disseruit,  quam  minus  defendit,  ut  veteris  ecclesiae  dogmata 
tueretur,  sed  ut  pietati,  bonis  moribus  restituendis  operaia 
navaret.  Nani  quum  statini  ab  initio  Erasmi  principium  ec- 
clesiae auctoritatem  servandam,  singulis  non  permissum  esse 
adversus  illam  res  novas  inducere  praecipue  Lutheri  atque 
Erasmi  consortium  prohibuisset,  Erasmus  etiam  longius  a  Lv- 
thero  recessit,  ubi  Lutheri  modo  stabilita  doctrina  theologoru: 
evangelicorum  discordiam,  populi  seditiosa  studia  ac  moruni 
depravationem  in  dies  accrescentem  vidit,4)  ubi  igitur  Lutheri 
reformatio  non   id  effecit,    quod  Erasmus   primum  reformandi 

J)  Er.  epp.  p.  962. 

2)  Hottinger  1.  e.  voi.  VI  p.  29:  „Non  prodo  libertatem  evangelicam"; 
p.  30:  „videor  mihi  fere  omnia  docuisse,  quae  docet  Lutherus,  nisi  quod 
non  tam  atrociter,  quodque  abstinui  a  quibusdam  aenigmatis  et  para- 
doxis."  —  Catalog.  i.  e.  fol.  D4:  „Magnum  vero  crimen,  si,  quod  mine 
seditiose  fit,  cupio  citra  seditionem  fieri  principum  assensu".  —  Er.  epp. 
p.  830—31  (Erasmus  Melanchthoni  10.  Dee.  a.  1524):  „non  defuturus 
sum  evangelico  negotio"  „illud  polliceor,  me  nunquam  scientem  arma 
sumpturum  adversus  evangelicam  veritatem."  (ibid.  p.  832). 

3)  Hoc  profitetur  Melanchthoni  (Er.  epp.  p.  819  —  20.  Sept.  a. 
1524);  Episcopo  Roffensi  (ibid.  p.  815  4.  Sept.  1524).  Quam  graviter 
sepe  admonitus  sit,  ut  contra  Lutherum  librum  emittat,  probant  Ton- 
stalli,  episcopi  Londinensis  verba:  „Per  ego  te  Christi  tot  exhaustos 
mortali  corpore  labores,  per  illuni  sanguinem,  quem  in  mundi  pretium 
moribundus  profudit,  per"  etc.  etc.  „obsecro  atque  obtestor  te,  Erasme, 
immo  vero  te  orat  et  obtestatur  ecclesia,  ut  cum  hac  hydra  tandem  con- 
grediare."  (Er.  epp.  p.  772  a.  1523). 

4)  Dòllinger:  Reformation  voi.  I  p.  9  et  11. 

finem  statuerat.  Hujus  depravationis  causam  non  minimam 
habuit  nonnullas  Lutheri  doctrinas,  quibus  aperiretur  raalis 
„fenestra"  ad  licentiam.  In  talium  doctrinarum  numero  posuit 
Lutheri  illud:  „nullum  esse  liberum  arbitrium."1)  Itaque  ne 
gradum  quidera  Lutherum  aggrediens  ob  ejus  doctrinam  de 
libero  hominis  arbitrio  prolatam  discessit  a  suis  principiis: 
minus  ut  ecclesiae  dogmata,  quam  ut  „christianam  pietatem" 
tueretur,  vocem  emisit.  Quamquam  opinioni  obsequens  licere 
persuasiones  celare,  nisi  eas  profiteri  prodesset, 2)  apud  catho- 
licos  libenter  id  solum  enunciabat,  se  auctoritati  ecclesiae 
parere3)  atque  alios,  ut  eodem  modo  sententias  dissimularent, 
adhortabatur, 4)  quamquam,  ut  amicis  Lutheri  addictis  placa- 
bilem  imbueret  animum,  profitebatur  semper  fuisse  res,  de 
quibus  homines  queri  possent, 5)  attamen  reformandi  studium 
atque  pristinas  persuasiones  theologicas  sibi  servabat  atque 
saepius  pronunciabat. 6)  Sed  horum  studiorum  harumque  doctri- 
narum non  amplius  ulla  remanebat  anctoritas,  si  alterutra  pars 
catholica  aut  Lutherana  adversantem  devincebat  atque  proster- 
nebat,  ea  sola  conditione  effectus  iis  esse  poterat,  si  utraque 
pars  placabili  animo  implebatur. 7) 

Videbatur  autem  circa  annum  1527  Lutherus  ipse  de  sua 
causa  desperare.    Discordia  enim  atque  morum  depravatio  ejus 

x)  Er.  epp.  p.  831:  „Haec  ab  improbis  in  pessimam  partem  ra- 
pimi tur." 

2)  Hottinger  1.  e.  VI  p.  29  Er.  Zwinglio:  „Dementiae  est  tibi  per- 
niciem  arcersere,  si  nulli  prosis. 

3)  Er.  epp.  p.  919:  «Ego  rogatus  sententiam  a  magistrata  (se.  Basili- 
ensi)  respondi,  me  nihil  aliud  credere,  quam  quod  defìnisset  ecclesia  catholica." 

4)  ibid.  p.  1759 — 60:  „Illud  tantum  .  .  moneo  rogoque ,  ut  a  se- 
ctarum  contagiis  in  totum  abstineas ....  etiam  sicubi  dogmatibus  illorum 
assentiris,  dissimula.  Nolim  tamen  te  adversus  eos  contendere.  Satis  est 
jure  consulto  sic  eludere  eos ,  quemadmodum  quidam  elusit  diabolum 
moriturus.  Diabolus  suggessit,  quid  crederet;  ait,  quod  credit  ecclesia. 
Tum  ille:  quid  credit  ecclesia?  Quod  ego.  Quod  tu  credis?  Quod  eccle- 
sia." (Erasmus  Zuichemo  Phrysio);  de  Grynaeo  dicit  Erasmus  :  „admonui, 
ut  si  quid  aifectus  erga  Sectas,  in  Anglia  dissimulare^"  (ibid.  p.  1760). 
Similia  Damiano  a  Goes  scribit  (Er.  epp.  p.  1493):  „Consultissiinum  est, 
ut  de  Sectis  neque  bene  neque  male  loquaris,  quasi  ista  non  cures  neque 
intelligas." 

5)  Er.  epp.  p.  831  (Melanchthoni  Erasmus):  „nunquam  defutura 
sunt,  de  quibus  queraris."  —  Epistola  Erasmi  contra  quosdam,  qui  se 
falso  jactant  evangelicos.  ed.  Coloniae  apud  Gymnicum  a.  1542:  „Si 
Paulus  hodie  viveret,  non  improbaret,  opinor.  praesentem  ecclesiae  statum: 
in  hominum  vitia  clamaret."  fol.  C4. 

6)  Er.  epp.  p.  830;  Catalog.  1.  e.  fol.  D4. 

7)  Catalog.  I.  e.  fol.  D8:  Partes  ita  depugnant,  ut,  si  altera  vincet, 
„magnam  evangelicae  veritatis  et  libertatis  ruinam"  effectura  sit.  si  altera, 
futurum  sit  nullo  modo  „nisi  pernicioso  orbis  tumultu.  Ego  malim  rem 
ita  componi,  ut  utraque  pars  victoriam  concederet  ventati  et  gloriae 
Christi." 

operi  fundamentum  subtrahebant. x)  Qua  scilicet  re  effectum 
est, 2)  ut  Erasmus  judicaret,  Lutheranam  rem  incipere  de- 
clinare.3) Intelligebat  vero  Erasmus,  victoriam  completissimam 
reportari  ab  iis,  qui  mordicus  ecclesiae  rem  defendebant,  si 
Luther an a  factio  tum  et  ita  depugnar etur.  At  compertum 
habebat,  hos  catholicae  rei  nimis  studiosos  pugna  irritatos 
„servitutem,  quae  jam  erat  intolerabilis, "  conduplicasse.4)  Ita- 
que  eorum  victoriam  quam  maxime  perhorrescebat:  „Si  inclinat 
Lutherana  factio,"  anno  1528  Hermanno  de  Nova  aquila  scripsitr 
„quod,  ut  fiat,  ipsi  sedulo  dant  operam,  exorietur  intolerabilis 
pseudomonachorum  tyrannis."5)  Quum  in  Gallia  duo  homines, 
qui  in  Quadragesima  carnem  comederant,  de  vita  periclitati 
essent,  quum  tertium  concremare  voluissent,  qui  dixerat,  mona- 
sterii  loco  orphanorum  domicilium  strui  melius  esse,  rerum 
imminentium  prolusiones  haec  esse  opinatus  est.6)  Quare  ali- 
quando  acerbissima  ironia:  „fuit,  inquit,  olim  regnum  Assyrio- 
rum,  Graecorum,  Medorum  :  quid,  si  deus  aliquis  mine  velitr 
esse  regnum  monachorum  aut  stultorum?"  7) 

Necesse  erat,  his  considerationibus  atque  sollicitudinibus 
Erasmum  commoveri,  ut  rursus  majore  fervore  studiis  irenicis 
se  daret.  Itaque  cum  Lutheranis,  parte  in  angustias  adducta, 
pacis  Consilia  communicavit.  Vulturio  Neocomo,  qui  nuper  ad 
evangelicos  discesserat,  id  se  desiderare  declarat  :  „utinam  per 
quosdam  vestrae  professionis  liceat  mederi  pristinis."  8)  Atque 
tum  haec  sua  remedia  profert  :  „quae  officiunt  pi  etati  sanentur, 
quae  pia  sunt,  in  his  consentiamus,  quae  nec  admodum  ad- 
ducunt  ad  pietatem  nec  officiunt,  sinamus  in  his  unumquem- 
que    in   suo    sensu    abundare."  9)      „Quae    sunt    ardua,    sic 


x)  De  Wette  1.  e.  voi.  Ili  p.  214  (27.  Oct.  1527).  Petit  Lutherus 
a  Melanchthone :  „Orapro  me  misero  et  abjecto  verme,  tristitiae  spirita 
bene  vexato;"  (ibid.  vo).  Ili  p.  220,  10.  Nov.  1527)  Justo  Jonae  scribit: 
„Erasmum  (se.  librimi  Erasmi  „Hyperaspistes"  intitulatum)  et  sacramen- 
tarios  nondum  legi  .  .  .  recte  faciunt,  si  me  miserum  conculcent;"  Lutheri 
Opp.  ed.  Jen.  a.  1556  voi.  III.  fol.  458:  „roa§  roirb  bo§  fiir  ein  touft  roefen  in  ffinff* 
tiger  jeit  tr-erben,  roenn§  fo  fdjretfttdj  jugdjet,  ba  bte  fere  !oum  red^t  ongegangen 
ift?"  /;£>tingt  ntid^  benn  ber  §err  alfo  mit  oflen  feinen  pluknì"  Bugen- 
hagen  et  Justus  Jonas  post  Lutheri  mortem  hunc  ejus  animi  statum 
descripserunt  libello  (Luth.  Opp.  ead.  ed.  voi.  Ili  p.  458—61). 

2)  Dòllinger  1.  e.  I  p.  11. 

3)  Er.  epp.  p.  1017:  „Lutherana  res  incipit  declinare  (Erasmus 
Carolo  V  a.  1527);  ibid.  p.  1091:  „in  dies  mitescit  febris  Lutherana" 
(a.  1528). 

4)  Er.  epp.  p.  1030  (Bucero  Erasmus  a.  1527). 

5)  Herminjard  1.  e.  voi.  II  p.  152. 

6)  ibid.  p.  153. 

7)  Er.  epp.  p.  1404. 

8)  Epist.  Erasmi  contra  quosdam,  qui  se  falso  jactant  evangelicos 
1.  e.  fol.  B8  (mens.  Nov.  a.  1529).     9)  ibid. 

in  aliud  terapus  differantur,  ut  interim  maneat  inter  discordes 
benevolentiae  concordia."  x)  —  His  studiis  promovendis  inter 
Lutheri  sectatores  Erasmus  nullum  videbat  aptiorem  Melanch- 
thone,  qui  ei  declaraverat  :  „mihi  nihil  unquam  erit  antiquius 
publica  pace,  adhortatus  sum  eos,  qui  in  ecclesia  docent  ad 
moderationem." 2)  Melanchthon  autem  praecipue  a.  1530  Augs- 
burgii  in  comitiis  studia  pacifica  se  adjuturum  esse  sperabat,3) 
et  ab  aliis  res  agebatur,  ut  ibidem  Erasmus  cum  Melancbthone 
colloquens  auctoritate  ad  sarciendam  concordiam  uteretur. 4) 
Sed  Erasmus  de  Melanchthone  optime  quidem  sentiens  per- 
moveri  non  poterat,  ut  huic  Consilio  assentiretur.  Quamquam 
enim,  quum  actiones  publicae  Augsburgii  inceptae  essent,  multi5) 
et  magnae  auctoritatis  viri 6)  ab  eo  petierunt,  ut  Augsburgium 
se  conferret,  ipse  ut  antea  publice  prodire  cunctatus  est.  Male 
speravit  de  hujus  conventus  successu,  in  quo  adversarios  suos 
plurimos  adesse  cognitum  habuit. 7)  Itaque  non  exspectavit, 
ea,  quae  cum  Melanchthone  statuisset,  ab  iroperii  statibus  re- 
ceptum  iri,  praecipue  etiam  desideravit,  quod  non  imperatoris 
nomine  venire  jussus  esset,  atque  hoc  instigantibus  adversariis 
factum  esse  putavit. 8)  Quare  se  aegrotare  detlarans  Augs- 
burgium non  venit. 

Sed  compluribus  literis  ac  Consilio  dato  Card.  Campegio, 
pontificis  in  Germania  legato, 9)  multis  verbis  bellum  contra 
protestantes  gerendum  dissuasit  adhortatusque  est,  ut  certis 
conditionibus  tolerarentur.10)  Eodem  modo  scripsit  Augustano 
episcopo.11)  Imperatorem  autem  ejusque  fratrem  non  adiit,  „ne, 
inquit,  me  periculoso  negotio  sponte  admiscerem."  12) 

Quamquam  igitur  ab  omnibus  publicis  negotiis  abstinuerat, 
tamen   quum   Augsburgii  actionibus  prosper   finis  non  fuisset, 


*)  ibid. 

2)  Er.  epp.  p.  1072  (ep.  Erasmo  a  Melanchthone  missa  a.  1528). 

3)  ibid  p.  1299  (a.  1530). 

4)  ibid.  p.  1412. 

5)  Er.  epp.  p.  1299:  „Multi  me  literis  hortantur,  ut  adsim  con- 
cilio;" Corpus  Reformatorum  ed.  Bretschneider  voi.  II  p.  288  (Erasmus 
Melanchthoni  18.  Aug.  1530). 

6)  Spicilegium  V  p.  VII  (ep.  episcopi  Tridentini)  ;  Spicilegium  XIV 
p.  XXIII. 

7)  Er.  epp.  p.  1412. 

8)  Corp.  Ref.  I.  e.  voi.  II  p.  288:  „Multi  scribebant  :  utinam  adesses, 
Caesaris  nomine  nemo  jussit  adesse." 

9)  Hoc  consilium  invenitur  apud  Coelestin:  hist.  Augsb.  Conf. 
Tom.  Ili  p.  29. 

10)  Er.  epp.  p.  1303  (Er.  Campegio  18.  Aug.  1530);  ibid.  p.  131(3 
(Er.  Campegio  7.  Sept.  1530). 

11)  Corp.  Ref.  I.  e.  voi.  II  p.  244  (Er.  Melanchthoni  2.  Aug.  1530). 

12)  ibid.  p.  288. 

etiam  magis  oculi  omnium,  qui  paci  studebant,  in  Erasmum 
conversi  sunt.  l)  Nani  etiam  mortuis  Wimpfelingo,  Mutiano, 
aliis  Erasmo  haucl  pauci  persistebant  amici  aetate  minores,  qui 
in  ejus  libris  Erasmi  literarum  scientiam  admirabantur  atque 
studia  ejus  theologica  sequebantur. 2)  Inter  quos  naturae  do- 
tibus  et  studio  elucebat  Pflugius,  tum  in  aula  Georgii  ducis 
vivens.  Hic  quidem  juvenili  ardore  a.  1531  ab  Erasmo  flagi- 
tavit,  ut  cum  Melanchthone  actiones  inciperet,  ut  ipsius  nominis 
valore  atque  utrimque  factis  concessionibus  pax  repararetur. 3) 

Sed  Erasmus  omnes  adhuc  de  pace  actiones  inanes  fuisse 
neque  sua  remedia  adhibita  esse  cognoverat;  evanuerat  timor, 
ne  catholicis  celeriter  succedere  posset  Lutheranos  depugnare, 
sed  itidem  evanuerat  spes  mox  infigendarum  persuasionum 
suarum  ardentibus  et  ira  obscuratis  animis.  Quare  amplius 
negotio  adesse  eum  pertaesum  est. 

Ita  sentiens  Pflugio  respondit,  se  aetate,  aegritudine,  in- 
sectationibus  defectum  quiete  vitam  finire  in  animo  habere,  4) 
malumque  tum  demum  sanabili us  fore,  „si  utriusque  status 
monarchae  sinceris  animis  consentirent  ad  instaurandam  evan- 
gelicam  pietatem."  Quod  si  evenisset,  „tum  res  committeretur 
centum  aut  quinquaginta  virisu  .  .  .  „horum  sunragia  per 
pauciores  electos  redigerentur  in  compendium.  Constitutiones 
quaedam  abrogarentur,  quaedam  verterentur  in  exhortationes."5) 
Sed  apertius  videbat,  quam  longe  homines  etiam  abessent  ab 
ilio  scopo  evangelicae  pietatis,  ad  quem  ipse  populum  christia- 
num  perducere  voluerat,  atque  declarans  pacem  restituì  non 
posse,  nisi  antea  homines  illum  assecuti  essent,  persuasionem 
sibi  statuebat,  solum  hominum  viribus  ad  exitum  perveniri 
non  posse. 

Itaque  iterum  atque  iterimi  declarabat,  humana  remedia 
et  artes  nihil  effìcere,  nisi  deus  antea  episcoporum  et  prin- 
cipum  animos  spiritu  vere  christiano  afflaret,  6)  omnia  pacis 
studia  vana,  periculum  immutatum  esse  exitialis  belli.7)    Jacta- 

*)  Er.  epp.  p.  1401  (Pflugius  Erasmo  12  Maji  1531):  „In  te  unum 
omnium,  qui  pacem  expetunt,    oculi  sunt  conjecti." 

2)  Er.  epp.  ibid.  :  „cum  nos  ad  pietatem  et  ad  studia  excitaris." 
—  in  universum  permagna  perstiterat  Erasmi  auctoritas  lateque  valebat: 
a.  1533  Grofficius  Polonus  Erasmo  scribit:  „Ego  aliquando  cupidius 
magisque  pie  tuam  dexteram  sum  deosculatus  quam  .  .  .  sacros  summi 
pontifìcis  Clementis  .  .  .  pedes  beatos.  (Spicilegium  XXXII  p.  XHI  a. 
1533);  quondam  ipse  praesul  Boppardiensis  (Christophorus  Eschenfelder) 
summo  gaudio  sicut  amicum  Erasmum,  quum  Boppardiam  forte  appulisset, 
hospitio  accepit.  (Spicilegium  XV  p.  XYII— XVIII). 

3)  Er.  epp.  p.  1401. 

4)  Er.  epp.  p.  1410  (a.  1531). 

5)  ibid. 

6)  Er.  epp.  p.  1400  et  similiter  p.  1396  (a.  1531). 

7)  ibid.  p.  1367  (a.  1531  Egnatio). 

batur  concilii  generalis  utilitas.  at  Erasmus  dubitabat,  quin 
perficeretur  et  quin  in  pr aesente  rerum  statu  profuturum  esset. *) 
Laudabatur  imperatoris  animus,  attamen  Erasmus  eum  videbat 
nimis  deditum  clerieis  circa  eum  atque  papae,2)  cui  quam  male 
confisus  sit,  judicium  eum  Melanchthone  communicatum  testatur: 
„pontifici  spectaculum  non  ingratum  exhibebunt  Germani  se 
mutua  laniena  conficientes." 3) 

In  „Precatione  ad  Dominum  Jesum  prò  pace  ecclesiae" 
hunc  animi  de  huniano  auxilio  desperantis  motum  pulcherrime 
verbis  expressit:  „tempestas  vincit  humanam  industriam,  imo 
videmus  opitulari  volentium  conatus  in  diversum  cedere;"4)  quare 
precatur  ad  dominum  :  „da  ecclesiae  tuae  labescenti,  quod  de- 
disti  nascenti.5)     Conditor  es,  instaura  plasma  tuum."  6) 

Hoc  divino  auxilio  confisus,  quamvis  res  male  turbatae, 
salubria  Consilia  non  in  promptu  essent,  spe  felicis  rei  exitus 
non  destitutus  est.  „Fata  viam  invenient,  spero  hos  omnes 
ecclesiae  tumultus  tandem  in  bonam  catastrophen  exituros  arti- 
ficio summi  illius  chorargi,  cujus  inscrutabili  Consilio  res  homi- 
num  temperantur;"  hisce  ac  similibus  verbis  solatium  afferebat 
Pflugio, 7)  Georgio  duci, 8)  aliis  amicis. 9)  Quod  rerum  politi- 
carum  status  jam  dudum  non  tam  prosper  fuerat,  quam  fuit 
sub  initio  tertii  seculi  decennii,  quod  spes  pacis  eum  Turcis 
sarciendae,  quod  Italia  quieta  atque  eum  Gallia  arctissima  con- 
suetudo  erat,  quod  Henrici  Vili  negotium  admodum  non  peri- 
culosum  atque  Hispaniam  felicem  habere  poterat,  hae  res  omnes 
non  minime  ejus  spem  inflammabant,  etiam  in  Germania  res 
rursus  ad  meliora  detortum  iri. 10)  Quum  autem  Erasmus  hanc 
rem  solo  auxilio  ab  ipso  Deo  allato  eventuram  esse  crederet, 
necesse  erat,  eum  persuasum  habere,  hoc  per  illos  aliatimi  iri, 
quos  Deus,  ut  mundum  regerent,  sua  organa  posuisset,  per 
ecclesiae  et   civitatum  principes.     Quam    ob   rem  priinum  id 


a)  Er.  epp.  p.  1409  (Pflugio  a.  1531):  Malum.  „cui  ne  synodo 
quidem  oìxovutvixy  video  medicinam  adferri  posse." 

2)  Er.  epp.'p.  1436  (a.  1532):  —  „pau!lo  melior  esset  laeti  spes 
eventus,  nisi  Caesaris  pietas  tantum  tribueret  quibusdam  infulatis."  ibid. 
p.  1394  et  p.  1396  queritur  de  papae  apud  Caesarem  auctoritate. 

3)  Corp.  Ref.  I.  e.  V.  II  p.  268  (Erasm.  Melanchthoni  a.  1530). 

4)  Precatio  ad  Dom.  Jes.  etc.  libellus  adjectus  libro  Erasmi:  „De 
sarcienda  ecclesiae  concordia,"  Colon,  apud  Gymnicuni  a.  1543  p.  121. 

5)  ibid. 

6)  ibid. 

7)  Er.  epp.  p.  1410. 

8)  ibid.  p.  1772. 

9)  ibid.  p.  1373  (ep.  ad  Montjoium  18.  Martii  a.  1531):  „summus 
ille  Chorargus  omnia  sicuti  spero,  conferet  in  laetum  exitum;"  ad  Ve- 
lium  (15.  Martii  a.  1531)  p.  1372.' 

10)  ibid.  p.  1372. 

efficere  studet,  ut  horum  auctoritas,  quoad  fieri  possit,  apud 
populum  salva  permaneat,  ut  populus  propensus  fiat,  ab  his 
ecclesiae  reformationem  expectare,  ut  res  novae  a  singulis 
privata  auctoritate  inductae  prohibeantur.  Gravibus  verbis 
adit  populum  „Germaniae  inferioris  et  Phrisiae  orientalis"  *) 
eum  adhortans:  „exspectate  divinum  oraculum  per  eos,  penes 
quos  dominus  ecclesiae  gubernacula  esse  voluit,  id  demonstrans, 
quae  ferri  non  possint,  ea  principum  auctoritate  resecatum  iri 
multo  efficatius,  quam  per  quoslibet  imperitos  medicos, 2)  non 
succedere  ecclesiae  correctionem,  nisi  a  summatibus  oriatur: 
a  Caesare  et  Pontifice  3)  et  denique  flagitans  :  interim  manete 
in  unitate  corporis."  4) 

Ad  eundem  finem  populi  ad  tempus  retinendi  veteri  aucto- 
ritati  obeclientis  et  concordiam  quamvis  exteriorem  servantis 
spectant  quoque  Erasmi  studia  ad  ordinandas  res  ecclesiasticas 
ducatus  Juliacensis  adhibita.  Arcte  enim  conjunctus  cum  duce5) 
ejusque  consiliariis 6)  commovebatur,  ut  ciani  adjuvaret  eos  in 
animo  habentes  res  aliquot  corrigere,  at  ecclesiae  catholicae 
formam  et  auctoritatem  tueri,  res  novas  prohibere,  ante  omnia 
populi  animos  ad  tempus  pacificare. 7)  Quod  appetitum  est 
utraque  a  duce  pronunciata  „ordinatione,"  quarum  prior  anno 
1532,  posterior  a.  1533  evulgata  est.8)  Erasmus  autem  eo 
perducebatur,  ut  priore  ordinatione  nondum  evulgata  consilium 
theologicum  duci  daret,  ad  quod  ordinationis  statuta  ita  accom- 
modata  sunt,  ut  Erasmi  verba  simpliciter  translata  appareant.9) 


*)  Responsio  Erasmi  ad  epistolam  apologeticam  incerto  autore: 
nisi  quod  titulus  forte  fìctus  habebat:  per  ministros  verbi  ecclesiae  Ar- 
gentinensis.  Colon,  ap.  Gymnicum  a.  1542.  (libellus  scriptus  est  1530) 
fol.  H3. 

2)  ibid.  fol.  H5. 

3)  ibid. 

4)  Responsio  1.  e.  fol.  H4  et  similiter  A2. 

5)  Jam  anno  1517  dux  Erasmo  scribit:  „maximum  nunc  de  te  ca- 
pio  argumentum  amicitiae  inter  nos  confìatae"  etc.  (Er.  epp.  p.  1617). 

6)  Praecipue  cum  Vlatteno,  Canonico  Cranenburgensi  et  ducis  con- 
siliario,  ingenua  ei  erat  amicitia.  cf.  eorum  epp.  mutuo  scriptae.  Spici- 
legium  XVII  p.  IV,  p.  VI,  Vili,  IX,  XII,  XIV.  Er.  epp.  p.  1140,  1298, 
1704,  1742,  1758. 

7)  Cornelius,  TOnfterfcfjer  3fofru$r  33.  II 1860  p.  167—69;  Jacobson: 
®efd)idjte  ber  Cueffen  be§  etmngettfdjen  ®ird}enred)t§  in  IJtyetnlanb  unb  2Beftfalen. 
toniggberg  1844  p.  19—23. 

8)  Scotti:  ©Icbe^firfif^c  ©efe^e  unb  SSerorbnungen.  ©ttffelborf  1826 
utriusque  ordinationis  contextum  imprimendum  fecit  V.  I.  p.  56  —  62. 
(prior  ordinatio);  p.  62 — 82  (posterior  ordinatio);  ordinationum  contextus 
invenitur  etiam  apud  Ricbter:  bie  etìangctifdjen  ^ird^enorbnungcn  be§  16.  3a!^r* 
^unbert§,  SGBeimar  1846  voi.  I  p.  160—62  (prior  ordinatio)  ibid.  p.  212—20 
(posterior  ordinatio). 

9)  cf.  Excursum  p.  46  seq. 

A  primo  usque  ad  ultimum  verbum  respondent  ea  statuta 
Erasmi  studiis  ac  doctrinis,  tam  piane  ejus  animum  spirant, 
ut  non  facile  amicus  aut  discipulus  quidam,  studiorum  socius, 
Erasmi  sommi  tam  accurate  reddere  potuisset.  Quae  statuta 
primum  quidem  id  praecipiunt,  ut  ecclesia  in  suo  valore  per- 
sistat,  et  ideo  a  seditionibus  et  novitatibus  dehortantur,  ex- 
presse flagitant  «egnictyett  unb  frtbben."  *)  Paci  rationem  ha- 
bentia  atque  Erasmi  judicio,  dogmata  in  theologia  minoris 
momenti  esse,  consulto  sacerdotes  negligere  jubent  „bie  irrtge 
unb  ftrttybtge  artttfel"  2)  atque  populum  de  dogmatibus  disputare 
vetant,3)  id,  quod  Erasmus  semper  urgebat.  Memoratu  autem 
quam  maxime  dignum  est,  semel  discedere  priorem  ordinatio- 
nem  ab  aliter  habita  ratione  evitandarum  dogmatum  differen- 
tiarum.  Erasmus  enim  aliquam  Lutheri  doctrinam  cum  sua 
non  consentientem  nominans  semper  profert  eam,  servum  esse 
hominum  arbitrium  atque  solam  fidem  justificare,  ob  hanc 
quidem  causam,  quod  moribus  nocentein  habuit.  Et  nane  ipsam 
et  solam  doctrinam  ordinatio  expressis  verbis  improbat,  „baj$ 
ber  gtouff  fonber  $eniten§,  fonber  bie  lere  ber  gebober  unb  fordjt 
gotte§  unb  Itebe  beg  netì)flen  ntt  beftan  mag."4) 

Ut  igitur  jam  hoc  judicium,  ita  fere  omnia  ordinationis 
praecepta  ad  reformandos  mores  spectant.  Quamquam  itaque 
populo  imponitur,  vetera  instituta  atque  veteres  usus  servare, 
attamen  non  minus  sacerdotibus  inculcatur,  ut  eorum  signi- 
ficationem  populo  exponant  eaque  moribus  utilia  reddant. 5) 
Sed  ut  Erasmus  sacrae  scripturae  praecepta  moralia  observata 
plurimum  profutura  esse  sperat,  ita  etiam  ordinatione  sacer- 
dotes populi  animo  decalogi  praecepta  atque  symbolum6)  in- 
figere  jubentur  eique  precationum  formulas  proponere,  quae  ex 
vetere  et  novo  testamento  excerptae  sint. 7) 

Ita  igitur  prior  ordinatio  omnino  habet  speciem  Erasmi 
animi 5  ejus  statuta  pacis  restituendae ,  morum  corrigendorum 
studium  in  medium  proferunt. 

In  ducis  aula  optime  sperabatur  de  horum  praeceptonim 
successu, 8)  prioris  amplificatio,  posterior  ordinatio  diu  susten- 
tabatur,  saepius  praedicebatur  et  postea  habitarum  consulta- 
tionum  fundamentum  erat. 9) 


x)  Scotti  1.  e.  p.  61.      2)  ibid. 

3)  ibid.  p.  61. 

4)  ibid.  p.  60  punct.  9. 

5)  Scotti  I.  e.  p.  59   punct.  6,  7;  p.  60  punct.   10,  11;    p.  60—61 
punct.  11  et  12;  p.  61.  punct.  13. 

6)  ibid.  p.  57—58  punct.  3  et  4  —  p.  70—71  (posterior  ordinatio). 

7)  ibid.  p.  58  punct.  5;  —  p.  72.  (p.  o.) 

8)  Spicilegium  XVII  p.  XIV  ep.  Vlatteni  ad  Er.  (3  Maji  1533). 

9)  Jacobson  I.  e.  p.  23. 


Erasmo  ipsi  autem  (lux  gratum  se  praebuit  ei  annua  de- 
cernens  triginta  aureos  flhenanos  *)  atque  desideravi^  ut  etiam 
amplius  suae  ditionis  sacerdotes  consiliis  adjuvaret.  2)  Sed 
Erasmus  Consilia  denuo  a  se  petita  sentiens  delegavit  ad  libros 
suos  aliquot  jam  editos,  3)  laudavit  quidem  ducis  studia  ac 
coepta,  judicavit,  „seditiosis  concionatoribus"  silenti um  impo- 
nendum  esse  atque  tum,  „de  quibus  populus  non  injuria  que- 
reretur,  paullatim  atque  sine  tumultu  corrigi  debere,"  4)  sed 
significavit  non  obscure,  se  desiderare,  ne  amplius  rei  ad- 
misceretur,  quum  aliter  novae  sectae  „moderatorum"  parens 
dift'amaretur.  5) 

Neque  tamen  hoc  metuens  prohibitus  est,  quominus  ad 
sedandos  religionis  tumultus  in  civitate  quadam  Germaniae 
exortos,  similia  Consilia,  ac  quae  duci  Juliacensi  dederat 
atque  expressis  verbis  ad  ea  delegans  6)  afferret.  Literaruni, 
quibus  continentur,  nobis  fragmentum  solum  in  initio  ac  fine 
truncatum  sine  inscriptione,  sine  die  et  anno  servatum  est.  7) 
Ex  verbis  autem  relictis  cognosci  potest,  eas  non  ante  an- 
num  1533  et  facile  hoc  ipso  anno  8)  familiarissimo  amico  9) 
scriptas  esse,  atque  ob  nonnullas  res  putare  licet,  civitatem 
illam,  de  qua  oratio  est,  Augsburgium  fuisse.  10)  Etiam  haec 
epistola  consopiendis  rixis  appositas  rationes  profert,  ne  aperte 
a  vetere  ecclesia  discecleretur  neve  utrimque  dogmatum  diffe- 
rentiae  urgerentur.  Praecipue  ob  hanc  causam  memoratu  digna 
est,  quod  ea  etiam  dilucidius,  quanta  evangelicis  concedat,  in- 
telligatur.  Missas  enim  et  parentalia  prodesse  defunctis,  sanctos 
rogare  posse  prò  vivis  hominibus,  peccatorum  confessionem 
partem  sacramenti  esse,  purgatorium  exstare  similiaque  dogmata 
tam  parvi  ei  videntur  esse  momenti,    ut  de  iis  quemque  velit 


*)  Spiciiegium  XVII  p.  XIV. 

2)  ibid.  p.  XV. 

3)  Er.  epp.  p.  1759. 

4)  ibid. 

5)  Er.  epp.  p.  1758. 

6)  Er.  epp.  p.  1892  „Hoc  consilium  secutus  est  dux  Juliacensis." 

7)  Er.  epp.  p.  1891—92  (Append.)  Haec  epistolae  natura  nondum 
cognita  erat.  — 

8)  ibid.  p.  1892:  „dux  Juliacensis  fatetur  prospere  cedere"  id,  quod 
hic  4  Maji  1533  per  Vlattenum  fecit  (Spiciiegium  XVII  p.  XIV). 

9)  Quum  in  epistola  mentionem  faciat  consiliorum  duci  Juliacensi 
dam  datorum. 

10)  Augsburgii  tum  certamen  religionis  etiam  vehementer  ardebat, 
neutraque  pars  jam  piane  vicerat;  Augsburgii  vivebant  plurimi  Erasmi 
amici  maxime  familiares,  itaque  ei  cordi  erat  praecipue  huius  civitatis 
rerum  status  atque  habebat  ibi,  cum  quibus  secreta  sua  Consilia  commu- 
nicare  posset;  de  Augsburgii  rebus  denique  loquitur  eodem  loco,  ubi 
apud  Vlattenum  de  consiliis  duci  Juliacensi  datis  orationem  facit.  (Er. 
epp.  p.  1759). 

„in  suo  sensu  abundare"  neque  eadem  negautes  et  asseverantes 
ob  hanc  opinionum  dissensionem  justam  causam  habere  declarat 
concordiae  omnium  pacisque  publicae  rumpecdarum. *) 

Dum  ita  Erasmus  et  adhortationibus  publice  quidem  tra- 
ditis,  sed  de  certis  rebus  non  disserentibus  et  consiliis  certis 
personis  certa  proponentibus  operam  dedit,  ut  primo  ad  tempus 
tolerabilis  saltem  rerum  status  efficeretur,  pax  et  concordia  et 
ecclesiae  auctoritas  quamvis  specie  solum  restituerentur  et  ita 
accrescens  ecclesiae  dissolutio  impediretur,  Pflugius  literis  Erasmi 
recusantibus  ea,  quae  ab  ilio  petierat,  non  deterrebatur ,  quin 
illuni  ad  publicum  agendi  theatrum  vocaret  atque  admoneret, 
ut  publicis  actionibus  ad  nialum  penitus  sanandum  sua  studia 
adhiberet. 2)  „Quod  autem  cogitas  rudem  sumere,  istud  tibi 
profecto  per  eum,  qui  tribuit,  ut  posses  hominum  generi  prae- 
claram  operam  navare,  nunquam  licebit" 3)  animo  valde  per- 
motus  clamitavit. 

Atque  ut  hoc  vere  dictum  esset,  alius  quoque  cum  Pflugio 
similibus  studiis  junctus,  sed  etiam  acrior  admonitor  progre- 
diebatur,  Wicelius  scilicet,  qui  quum  nuper  a  Luthero  disces- 
sisset,  omnia  vitae  studia  pacis  reparandae  negotio  devoverat. 

Duabus  uterque  virtutibus  praeditus  erat,  quae  huic  negotio 
et  hunc  et  illuni  Erasmo  aptiorem  reddiderunt: 

Juvenili  ardore  fervebant  atque  patriae  amore,  quo  Eras- 
mus a  totius  mundi  amore  profectus,  4)  neque  cum  animo  Ger- 
manico coalescens  neque  Germanorum  linguam  satis  bene  in- 
telligens 5)  non  affectus  erat. 

Quamvis  igitur  hisce  virtutibus  ei  antecederei  atque  dis- 
similes  essent,  attamen  ut  Pflugius,  ita  etiam  Wicelius  Erasmi 
persuasionum  theologicarum  particeps  erat  iisque  movebatur. 
Nam  et  Wicelius  orthodoxiam  habuit  biblicam  illam  Erasmi 
theologiam, 6)  hanc  mediani  inter  haereticas  et  scholasticas 
opiniones  solam  salubrem  habuit 7),  hanc  summo  ardore  prae- 
dicavit,  Erasmo  enim  asseverans:  „maleficiat  mini  Deus,  si 
isthoc  insincere    scribam",8)    serio  ei  profìtetur:    „rebus  chri- 


M  Er.  epp.  p.  1891. 

2)  Epist,  ad  Jul.  Pfìug  ed.  Muller  Lipsiae  1802  p.  141. 

3)  Er.:   De  sarcienda  eccles.  conc.  1.  e.  p.  112. 

4)  Querela  pacis  I.  e.  fol.  C8  Galliam  praecipue  deamat,  cujus 
regnum  omnibus  aliis  anteponit  (ibid.  fol.  B7_8). 

5)  Lutherum  irridet  ob  purioris  reddendae  linguae  germanicae 
labores  dicens  patris  Lutheri  negotio  metallorum  puriorum  reddendorum 
ei  insitum  hoc  studium  esse  (Er.  epp.  p.  914  a.  1526). 

6)  „Pugna  prò  orthodoxia,  sta  prò  veteri  theologia.  "  (Ep.  Wicelii 
ad  Er.  1532.  8  Sept.  Spicilegium  XXX  p.  X). 

7)  ibid.  „Illae  (se.  haereses)  subvertunt  omnia ,  hae  (se.  scholae) 
conservata  defoedant,  nemo  igitur  aptior  Palaemon  etc. 

8)  ibid  p.  IX. 

stianis  non  ita  commodavit  post  apostolos  theologorum  ullus 
seu  connumeres  palaeotericos  seu  neotericos,  etiam  ii,  qui  li- 
brorum  plurimorum  commendatione  nobilissimi  sunt  veluti  qua- 
tuor  illi  ecclesiae  doctores,  quorum  tu  duos  illustrans  illustratos 
vicisti,  breviter:  „nemo  tam  profuit  atque  tu."  x)  Quare  quidem 
de  eo  juclicat;  „Nemo  in  Europa  vivit,  qui  rem  fidei  te  vel 
rectius  intelligat,  vel  fidelius  in  ea  vigilet,  vel  severius  ex- 
pendat."  2) 

Apparet  Wicelium  consimilibus  verbis  et  eodem  animo 
Erasmum  ejusque  studia  theologica  praedicare  atque  ante  Lu- 
theri  ortum  certamen  Erasmi  amìcos  illos  ejus  theologiae 
deditos.  3)  Quare  mirum  non  est,  utrumque  virum  et  Pflugium 
et  Wicelium  tanti  Erasmum  aestimantes  tantaque  de  eo  spe- 
rantes  quam  maxime  in  ea  re  enixos  esse,  ut  illuni  permo- 
verent,  ut  pacis  studii  ac  saluberrimarum  doctrinarum  testi- 
monium  publicum  redderet,  praesertim  Wicelium  id  prosecutum 
esse,  ut  Erasmi  auctoritatem  conciliaret,  ut  cum  industria  in- 
staret  concilio  generali  habendo,  quod  tum  maxime  Wicelio  in 
votis  erat.4) 

„ Salve  vir  Dei!"  5)  hac  verborum  gravitate  Erasmum  al- 
loquitur  atque  adhortatur:  „repugna  utraque  manu,  resiste 
utroque  pecìe  tam  schismaticis  quam  sophisticis  commentis."0) 
„Exhauri  labores  sanctissimos,  precibus  llecte  Deum  iratum. 
Disputationibus  decerta  cum  Antecclesiasticis  pariter  et  ma- 
taeologis  tuis.  Hortatibus  crebris  exstimula  monarchas,  ut 
Christo  suo  dignior,  quoad  fieri  potest,  reddatur  ecclesia. 
Imprimis  vero,  quos  ore  petes  et  quos  epistolis  sollicitas,  ac- 
cende, ut  de  oecumenico  concilio  non  solum  cogitent,  verum 
etiam  hoc  mature  exsequantur."7)  Ut  efficaciorem  redderet 
hanc  hortationem,  etiam  graviora  verba  adjungit:  „mali  hujus 
non  aestimandi  culpa  in  cervices  vestras  transferetur  columina, 
qui  potuistis  nec  fecistis,  ut  melius  haberet  sponsa  Christi." 8) 
Et  alias  hisce  verbis  eum  inflammabat  :  „Non  audirem,  si  Caesar 
essem:  laboro  ex  calculo,  venire  non  possum.  Imo  juberem 
€go  Appium  et  senem  et  calculosum  deferri.  Non  est  ante 
portas  Hannibal,   sed  cacodaemon  eversionem  christianae  reli- 


J)  ibid. 

2)  Spicilegium  XXX  p.  X.     * 

3)  cf.  p.  31. 

4)  cf.  Kampschulte:  de  Wicelio,  Paderbornae  a.  1856  p.  13  —  14; 
Spicilegium  XXX  p.  XI  „hoc  demum  remedio  dissidia  citius  tolli  pote- 
runt,  quam"  etc. 

5)  Spicilegium  XXX  p.  Vili. 

6)  Spicilegium  XXX  p.  X. 

7)  ibid.  p.  XI. 

8)  ibid.  p.  XII. 

gionis  ad  extremum  molitur.  Unus  tu  multorum  instar  ea 
propones,  ea  disputabis,  ea  respondebis,  ea  dijudicabis,  ea  con- 
sules,  ea  censebis,  quae  nemo." *) 

Tarn  vehementer  urgentibus  amplius  resistere  non  valens 
neque  tamen  ita  eorum  optata  explens,  ut  ipsi  speraverant, 2) 
prò  pace  Erasmus  voeem  ad  populum  emisit;  anno  1533  prodiit 
ejus  liber  Pflugio  dedicatus:  „De  sarcienda  ecclesiae  concordia 
deque  sedandis  opinionum  dissidiis."  Publice  in  eo  profert 
et  magis  explicata  illa  judicia,  quae  ex  consiliis  duci  Juliacensi 
atque  amico,  ut  suspicamur,  Augustano  clam  datis  cognovimus: 
Status  tolerabilis  apprime  efficiendus  est;  pax  et  auctoritas 
ecclesiae  ante  omnia  servanda,  dogmatum  diversitates  non  ad- 
modum  urgendae  sunt,  moribus  correctis  res  depravatae  vere 
reformantur;  si  inde  inceptum  erit  negotium,  omnia,  „quae  con- 
troversa remanent,  ad  concilii  decisionem  reierantur." 

Quare  primum  quidem  eorum  miseriam  verbose  deplorat, 
qui  ab  ecclesiae  consortio  discesserunt,  moratur  in  exponenda 
haereticorum  malitia,  qualis  toties  omnibus  temporibus  inveni- 
atur,  exempla  affert  et  ipsa  quam  maxime  detestabilia. 3)  Tum 
ecclesiae  magnificentiam  atque  splendorem  vitae  in  „tabernaculis 
Dei"  splendidis  depingit  coloribus. 4)  Ut,  ait,  bestiae  habent 
locum,  ubi  secure  acquiescunt, 5)  ita  nomini  data  est  ecclesia,6) 
in  quo  „nido  tuti  conquiescimus." 7)  „Nos  igitur  si  quaerimus 
veram  animi  quietem,  perseveremus  in  tabernaculo  Domini  vir- 
tutum,  maneamus  in  unitate  ecclesiae  catholicae."  8)  Ei  autem 
soli  haec  ecclesiae  dona  eveniunt,  qui,  „quod  e  scripturis  divinis 
tradidit  nobis  ecclesia  catholica,  firma  fide"  tenet,  „quod  prae- 
cipit,  simplici  obedientia"  servat.9)  Neque  hi  vivunt  secundum 
ecclesiae  regulas  et  dogmata,  „qui  tantum  respiciunt  ad  ceri- 
monias,  condonationes  ac  diplomata  pontificum,"  neque  per- 
veniunt  ad  illam  beatitudinem  ;  10)  sed  ii,  qui  pietatem  veram, 
intimo  cordi  insidentem  exercent.  Itaque  omnes  ad  vitam 
funditus  corrigendam   gravibus  verbis  adhortatur: 


x)  Er.  epp.  p.  1756  (ep.  Wicelii  30  Martii  1533). 

2)  Ep.  dedicatoria  ad  Julium  Pflugium  directa  (31  Julii  1533)  libri 
de  sarcienda  ecclesiae  concordia  I.  e.  p.  3  -4  dicit:  quum  neque  piane 
repudiare  neque  explere  posset  Pflugii  optata,  ,,medium  quiddam  reperi, 
quo  te  posthac  utar  aliquanto  placatiore.  Tractavi  psalmum  83  età,  quo 
divinus  ille  spiritus  mire  nobis  commendat  ecclesiae  concordiamo 

3)  de  sarc.  eccl.  Conc.  I.  e.  p.  19—25. 

4)  ibid.  p.  26. 

5)  ibid.  p.  39—41. 

6)  de  sarc.  eccl.  1.  e.  p.  42 

7)  ibid.  p.  55. 

8)  ibid.  p.  51. 

9)  ibid.  p.  85. 
10)  ibid.  p.  64. 

quisque,  quod  esse  debet,  sint  pontifìces  pontifices,  Christi  vicarii, 
syncero  corde  gregis  dominici  curam  agentes.  Sint  principes 
principes,  divinae  justitiae  ministri,  monachi  perfectionem,  quam 
titulo  profitentur,  moribus  praestent  Sacerdotes  noctes  et 
dies  meditentur  in  lege  domini,  quo  possint  esse  sai  populi. 
Qui  laici  sunt,  reverenter  obtemperent  sacerdotibus ,  fideliter 
pareant  principum  legibus."  *)  Si  huic  vitae  correctioni  serio 
adhibebitur  studium,  si  itaque  privata  odia  atque  rixandi 
libido  facessent,  2)  tum  omnes  sentientes  „piorum  concordiam 
coelestis  illius  civitatis  imaginem  nobis  repraesentare ,  in  qua 
nulla  est  opinionum  dissensio", 3)  animo  pacifico  implebuntur, 
qui  eo  illos  adducit,  „ut  utraque  pars  alteri  se  nonnihil 
accommodet." 4) 

Talis  dissidii  compositionis  et  modum  et  conditiones  ac- 
curatius  exponit.  Persuasum  habet:  „Dum  illi  nihil  omnino 
patiuntur  innovari,  hi  nihil  sinunt  relinqui,  tempestas  orta  est.  " 5) 
Quare  alteri  parti  id  opponit  principium:  „Pleraque  paullatim 
ac  per  occasionem  irrepserunt,  ea  paullatim  et  per  occasionem 
tollenda  sunt;" 6)  alteri  illa  ob.jicit:  Ne  moveantur  ì)dxtvrjtau 
atque:  non  licei  «temere  desciscere  ab  iis,  quae  majorum 
auctoritate  tradita  sunt."  7)  Si  utraque  pars  his  principiis 
ducitur,  pacis  reconciliatio  facilior  est.  De  dogmatibus  nulla 
sit  verborum  digladiatio,  neve  ingerantur  bonis  moribus  noxia, 
quale  est  illud:  „nihil  refert,  qualia  sint  opera  nostra,  tantum 
habeto  fidem  et  servaberis."  8)  In  omnibus  doctrinis,  quae 
contentiosae  remanent,  ut  in  illis:  „preces  ac  bona  opera  vi- 
ventium  prodesse  defunctis,"  9)  „sanctos  nonnihil  apud  Deum 
posse,"10)  „horum  temporum  sacramentalem  confessionem  fuisse 
a  Christo  ipso  institutam"  sinat  alter  alterum  „suo  sensu  ac- 
quiescere,  donec  sacrosancta  synodus  aliquid  expressive  defini- 
erit." xl)  Multi  dies  festi  possunt  tolli,  „et  haud  scio,  an 
expedierit  nullum  omnino  festum  solenne  indici,  nisi  cujus 
argumentum  exstet  in  sacris  literis."  12)  Delectum  ciborum  ac 
jejunia  non  induxit  ecclesia  nisi  ad  sanitatem  corporis  et  animi. 
Hic  igitur  nullus  alium  dijudicet. 13)    Episcoporum  constitutio- 

x)  de  sarc.  ecc.  conc.  I.  e.  p.  92. 

2)  ibid.  p.  93. 

3)  ibid.  p.  26. 

4)  ibid.  p.  93. 

5)  de  sarc.  ecc.  conc.  1.  p.  p.  91. 

6)  ibid. 

7)  ibid.  p.  93. 

8)  ibid.  p.  94. 

9)  ibid.  p.  95. 
10)  ibid.  p.  96. 

M)  de  sarc.  ecc.  conc.  1.  e.  p.  100  simil.  p.  102,  p.  104. 
12)  ibid.  p.  106.       13)  ibid. 

nes,  „si  displicet  legis  vocabulum,  amplectamur  tamquam  sa- 
lubria  Consilia."  x) 

Sic  in  ecclesiae  constitutionibus  legum  naturam  attenuans, 
sed  earum  ad  pietatem  utilem  usum  urgens  etiani  iis  reddit 
acceptabiliores,  qui  leges  humanitus  datas  oderunt. 

Si  haec  sua  Consilia  observentur,  quibus  tamen  ecclesiae 
decisionem  nolit  praecipere  2),  atque  concordes  omnes  synodum 
expectent,  pollicetur,  Esaiae  verba  impletum  iri:  „et  sedebit 
populus  in  pulchritudine  pacis  et  in  tabernaculis  fiduciae  et 
in  requie  opulenta,  jamque  simul  omnes  uno  ore  nobis  invicem 
gratulantes  dicemus:  quam  amabilia  tabernacula  tua  Domine 
virtutum."  3) 

Postremo  hoc  libro  Erasmus  studia  irenica  verbis  publice 
pronunciatis  declaravit;  ad  vitae  ac  studiorum  finem  usque 
provenerat.  Sed  elucet  id  quidem:  idem  animus  fuit  pacificus, 
idem  citra  ecclesiae  auctoritatem  ecclesiae  reformandae  desi- 
derium,  eadem  persuasio,  hanc  reformationem  praecipue  atque 
primo  in  moribus  corrigendis  consistere  debere,  dogmata  mi- 
noris  momenti  esse,  quae  ex  hoc  libro  cognoscuntur  et  quae 
ejus  opinionum  ante  Lutheri  natam  causam  conceptarum  prin- 
cipia sunt.  Omnino  mutatus  rerum  status  id  quidem  apud 
eum  effecit,  ut  somnia  illa  evanescerent  restituendae  perfectis- 
simae  mundi  formae,  4)  ut  contentus  esset,  si  repararetur  to- 
lerabilis  rerum  status,  ut  adversus  eos,  qui  praecipitarunt  omnia, 
ecclesiae  leges  et  cerimonias  non  omnino  vituperaret,  quamvis 
etiam  tunc  praetenderet  :  „cerimoniae  ab  hominibus  inductae 
cedant,  quoties  harum  occasione  periclitatur  evangelii  pietas," 5) 
ut  etiam  magis  quam  antea  ecclesiae  auctoritatem  contenderei. 
Sed  in  universum  doctrinae  Erasmi  sub  vitae  fine  fuerunt  eae- 
dem,  quas  circa  annum  1517  in  se  stabiliverat.  Ac  si  postremo 
hoc  irenico  libro  eum  concordiae  felicitatem  paene  lyrico  motu 
decantantem  audimus,  eandem  vocem  coguoscere  nobis  videmur, 
quae  in  „ Querela  pacis"  primo  et  ante  multos  annos  tam  ar- 
dentibus  verbis  pacem  praedicavit. 

x)  ibid.  p.  107. 

2)  de  sarc.  ecc.  conc.  p.  107. 

3)  ibid.  p.  111. 

4)  de  sarc.  eccl.  conc.  1.  e.  p.  108—109  No  vani  iilam  a  e  seditiosam 
doctrinam  communis  possessionis  hominuni  fortunarum  improbat,  quam 
rem  antea  pristinae  ecclesiae  respondentem  laudaverat.  (Belli  detest, 
fol.  C2).  Antea  bella  omnino  evitanda  esse  censuerat,  quum  Christiana 
religio  ea  vetaret,  mine  Alberto  Pio  concedit:  ..Fateor  me  quaedani 
odiosius  scripsisse  ad  christianos  a  furiis  bellorum  deterrendos.  Fateor 
concedendum  (belligerare  se),  si  vel  ingens  urget  necessitas  vel  insignis 
invitat  utilitas  eaque  honesta.u  Hic  judicii  .jnconstantiam"  confitetur.  cf. 
Er.  Apologia  adversus  Albertum  Pium.  p.  272.  ed.  Basileae  1531. 

5)  Apologia  adversus  Albertum  Pium  p.  122. 

Sed  ut  antea,  ita  etiam  his  Erasmi  verbis  homines  non 
admodum  movebantur.  Nani  colloquio,  quod  Pflugius  insequente 
anno  1534  Lipsiae  habendum  curavit,  ut  paci  opera  navaretur, 
nihil  effectum  est. x)  Ac  quamquam  Romae  serio  spem  fecerunt 
concilii  tam  diu  expectati 2)  habendi ,  quamquam  ipse  papa 
Paulus  Erasmi  auxilium  ad  hoc  negotium  adhibendum  blandis 
literis  flagitavit  eumque  ad  concilium  invitavit,  3)  quamquam 
Romae  cardinales  quidam  rem  praecipue  Erasmo  deligendam 
censuerunt,  4)  attamen  Erasmus  non  vidit,  quomodo  concilium 
esset  coiturum  „in  tanta  principum  et  regionum  dissensione." 5) 
Neque  vanus  fuit  ejus  metus,  nam  ipse  mortuus  est,  priusquam 
certi  quidquam  de  hac  re  definitimi  esset. 

Qui  rixandi  cupiditate  ardebant,  ii  ob  eius  mortem  laetos 
sustulerunt  clamores,  6)  qui  autem  sincero  animo  ecclesiam 
quietam  et  reformatam  volebant,  ii  tristes  sentiebant  tirmum 
sibi  adminiculum  ruptum  esse. 7) 

„Luge  ecclesia,  quae  cupis  redire 
Ad  primordia  pristini  decoris" 
hisce  verbis  sociorum  aliquis  ejus  mortem  deplorat8) 

Neque  tamen  mortuo  Erasmo  emortua  sunt  ejus  studia 
irenica ,  Pflugius  atque  praecipue  Wicelius  in  iisdem  perse- 
verabant. 

Habemus  Amsdorfii  testimonium  Wicelium  multa  eorum, 
quae  docuit ,  debere  Erasmo . 9)  atque  Wicelii  libri  probant 
eandem  rem.  Wicelius  illud  consilium  ad  effectum  perduxit, 
quod  Erasmus  ceperat,  quodque  aliis  notum  erat,  10)  Dialogo 
sententiarum  pacificarum  longius  explicandarum  describendique, 
quam   male  ecclèsiae  consulerent  ii,  qui  contraria  agerent. 1X) 

x)  Janseu,  Julius  Pflugius,  dissertatio  Berolinensis  1858  p.  25. 

2)  Er.  epp.  p.  1496;  p.  1509. 

3)  Er.  epp.  p.  1501—2  (31  Maji  1531  Paulus  III  Papa  Erasmo). 
*)  Er.  epp.  p.  1496. 

5)  Er.  epp.  p.  1509  (a.  1535,  24  Aug.  Erasmus  Latomo). 

6)  Et  etiam  Komae  eius  libri  ac  studia  mox  aliter  dijudicata  sunt, 
Paulus  IV  Erasmi  libros  concremandos  curavit.  (Schellhorn:  Amoeni- 
tates  literariae  V.  I.  p.  112). 

7)  Amerbachius  1537  Baumgartnero  scribit:  „Utinam  concilio 
oecumeuico,  quod  indictum  novimus,  adesse  potuisset,  non  parum  is 
ingenii  sui  dexteritate ,  judicio  indicibili  ac  perpetua  illa  in  evolvendis 
veterum  theologorum  commentariis  lectione  exercitatissimus  ad  incendium 
illud  dissensionum  extinguendum  adjumenti  attulisset."     Catal.  1.  e.  fol.  A3. 

8)  Epitaphiorum  libellus  fol.  M4  in  Catalogis  1.  e. 

9)  28  Jan.  1534  Amsdorfius  adhortatur  Lutherum,  ne  Wicelio,  qui 
nuper  ìibrum  irenicum  scripserat,  responderet,  sed  statim  Erasmo,  quum 
Wicelius  hoc  per  omnia  auctore  uteretur.  cf.  de  Wette  V.  IV.  p.  506 — 7 
et  Walch  Lutheri  Opp.  V.  XVIII  p.  2504. 

10)  1524  scribit  Paulus  Volzius  Erasmo:  „0  si  tuus  propediem 
prodeat  cum  Eubulo  Thrasymachus"  (Spicilegium  XXIII  p.  VI). 

X1)  Kampschnlte,  de  Wicelio  p.  22  seq. 

Hujus  dialogi  institutum  in  universum  simile  quoque  est  Erasmi 
Consilio. x)  Tum  in  Wicelii  libris  omnes  illae  praecipuae  Erasmi 
opiniones  inveniuntur  :  auctoritatem  ecclesiae  non  rumpendam 2) 
neque  restaurandae  primaevae  purioris  ecclesiae  3)  studium  re- 
linquendum  esse  ;  plurimi  momenti  bonos  mores  4)  esse,  minoris 
dogmata  paullatim  ex  primae  ecclesiae  simplici  doctrina  aucta. 
Denique  illud  Wicelii  studium,  quo  postea  ductus  pacificationis 
et  reformationis  negotium  neglectis  ecclesiae  proceribus  rei 
publicae  gubernatori,  imperatori,  tribuebat5),  jam  in  Erasmo 
invenitur, 6)  qui  adjuvit  ducem  Juliacensem  ita  ordinantem  sui 
ducatus  res  ecclesiasticas ,  ut  papae  et  episcoporum  anctoritas 
omitteretur,  ut  parochi  ipsi,  quibus  ordinationes  impositae  sunt, 
non  audirentur,  qui  semper  nominat  imperatorem  quoque,  ubi 
populum  adhortatur,  ut  ecclesiae  reformationem  ab  iis  expectet, 
quibus  jure  divino  haec  res  concedenda  sit. 

Et  certo  etiam  apud  alios  viros  Erasmi  studiorum  aucto- 
ritas  amplius  valuit.  Cujus  rei  vestigia  inventa  esse  videri 
possunt  in  libro  ilio  Ratisbonensi,  qui  ex  eodem  pacifico  animo 
profluxit,  quum  ibi  ea  ipsa  ecclesiae  significatio  reperiatur,  quam 
Erasmus  usus  verbis  psalmi  83  „in  quo  divinus  ille  spiritus 
mire  nobis  commendat  ecclesiae  concordiamo7)  in  libro  de 
sarcienda  ecclesiae  concordia  adhibuerat,  illud  scilicet  nomen: 
„  Magna  domus."3)  Forsitan  quis  dixerit,  esse  rem  parvi  mo- 
menti, sed  considerentur  haec:  hoc  verbum  Irenicis  singulare 
mansisse  videtur,  quum  protestantes  illud  mutandum  voluissent, 
atque  res  tanti  momenti  haberetur,  ut  margini  libri  haec  ver- 
borum  mutatio  adscriberetur. 9) 

In  eodem  libro  de  sarcienda  ecclesiae  concordia  Erasmus, 
ut  de  justificatione  certamen  componeretur,  duplicem  justifica- 
tionem  statuerat:  justificationem  sola  fide  acquisitam,  igitur 
imputatam  atque  justificationem  bonis  operibus  effectam,  igitur 


*)  Dividitur  in  Iibros  tres,  quot  libros  quoque  Erasmus  componere 
statuerat;  habet  quinque  personas  colloquentes.  dum  Erasmus  solum  tres 
habet,  sed  his  tribus  Erasmi  personis  tres  Wicelii  omnino  respondent. 

2)  Catholicum  immo  „Catholicotatum"  se  vocat  cf.  Kampschulte: 
De  Wicelio  1.  e.  p.  9. 

3)  Kampschulte  de  Wicelio  p.  19. 

4)  Kampschulte  ibid.  p.  20. 

5)  ibid.  p.  38. 

6)  Eesponsio  Erasmi  ad  epistolam  apologeticam  etc.  1.  e.  fol.  H5  : 
„Non  succedet  ecclesiae  correctio,  nisi  a  summatibus  orietur.  Id  solus 
pontifex  ac  Caesar  praestare  valent"  etc. 

7)  de  sarc.  ecc.  conc.  1.  e.  p.  4. 

8)  ibid.  p.  79;  p.  58;  p.  60. 

9)  Liber  Ratisbonensis  Artic.  6. 

non  imputatam.  *)  Haec  eadem  de  justificatione  sententia  postea 
nonnunquam  in  valore  erat,  praecipue  apud  pacificum  Gropperum. 
Ac  quamvis  Gropperus,  ut  Doellingerius 2)  dilucide  demonstravit, 
ea  re  adductus  esset,  ut  imputatam  justitiam  praetenderet,  quod 
in  Pighii  de  peccato  originali  opinionem  discesserat,  attamen 
ad  statuendam  duplicem  justitiam  Erasmi  exemplum  facile  ei 
ut  aliis  viam  monstrare  potuit. 

Campus  est  plenus  suspicionum  et  conjecturarum,  in  quo 
hic  acquiescimus,  et  maxime  ea  de  causa,  quod  historia  stu- 
diorum  irenicorum  in  Lutherana  causa  adhibitorum  parum 
tractata  est.  Fortasse  posthac  vestigia  hic  inventa  longius 
sequi  nobis  eveniet. 


*)  De  sarc.  ecc.  conc.  1.  e.  p.  94  —  „distinguamus  justitiam  repur- 
gantem,  mentis  nostrae  domicilium"  —  de  hac  autem  antea  dixit,  eam 
soli  fidei  tribuendam  esse  („concedemus  fide  justificari  hoc  est  puri- 
ficari  corda  credentium"  p.  94)  —  et  justitiam  ornantem  eam  bonis 
operibus. 

2)  Doellinger,  9ieformotion  1.  e.  V.  III.  p.  308—312. 


Excursus. 

De  origine  ordinationum,  quas  dux  Juliacensis  ann.  1532 
et  1533  evulgavit. 

Nunquam  dubitabatur,  quin  Erasmus  non  omnino  alienus  fuisset 
ab  ilio  negotio,  quo  ducatui  Juliacensi  d.  11.  Januarii  a.  1532  et  d. 
8.  Aprilis  a.  1533  ordinationes  ecclesiasticae  imponebantur.  Et  jam  Lu- 
therus  de  priore  ordinatione  judicans:  bo§  teutfd),  bo§  fébcmgelifà)  ;  alle§ 
toa§  bon  ($ra§mo  fommt,  ift  fo  boli  ideologie,  al§  mein  Remora!  boli  SPfeffetS"1) 
non  obscure  Erasmum  hujus  ordinationis  auctorem  appellat.  Sed  postea 
fortasse  solus  Steinen, 2)  qui  priorem  ordinationem  adfert  eique  adscribit  : 
.,  Copia  Des.  Erasmi"  etc,  ausus  est,  tam  distincte  et  directe  aliquid  de 
ordinationum  origine  praetendere;  in  universum  adhuc  incertae  haerent 
opiniones  de  ea  re,  quo  certo  modo  Erasmus  ordinandis  rebus  ecclesia- 
sticis  ducatus  Juliacensis  operam  navaverit  et  utrum  prioris  an  poste- 
rioris  ordinationis  componendae  particeps  fuerit. 

li,  qui  postremo  de  bac  re  disseruerunt,  Jacobson 3)  et  Cornelius, 4) 
opinantur  Erasmum  solum  posteriori  ordinationi  componendae  studium 
attutisse 5),  atque  Cornelius 6)  maxime  verisimile  esse  arbitratur,  Erasmum 
eam  ordinationis  posterioris  partem  composuisse,  cui  in  contextu  titulus 
adjunctus  est:  „(5rfIaronge  ber  ($eMber".7) 

Adversus  hosce  viros  postremo  nominatos  censeo,  redeundum  esse 
ad  Lutheri  opinionem  de  prioris  ordinationis  origine  habitam. 

Habemus  epistolam  quandam  Ylatteni  a.  1533  (d.  3.  Maji)  Erasmo 
scriptam,8)  in  qua  mentio  fit  „consilii  prudentis  et  salutaris"  ab  Erasmo 
duci  Juliacensi  traditi,  atque  e  fragmento  ilio  epistolae,  quod  partem  con- 
silii  tneologici  ad  consopiendas  rixas  dati  esse  cognovi,9)  apparet,  ilio 
Consilio,  de  quo  Vlattenus  loquitur,  contenta  fuisse  certa  proposita  de 
certis  rebus  tbeologicis  ad  eundem  imeni  facta.  Postquam  enim  in  hoc 
Consilio  ad  singula  descendens  explicavit,  quo  modo  de  quibusdam  rebus 


x)  Jacobson  1.  e.  p.  20 

2)  ibid. 

3)  ibid.  p.  18—23. 

*)  Cornelius  I.  e.  p.  165  seqq. 

5)  Jacobson  1.  e.  p.  21  annot.  12  judicat:  „biefleid)t  oejteljen  fidj  alle 
SBeridjte  ber  Xf)eilnaf)tne  be§  (Sra§mu§  nur  auf  Die  Sejjtern"  etc. 
6"ì  Cornelius  L  e.  p.  167. 
7j  Scotti  1.  e.  p.  71—82. 

8)  Spicilegium  XVII  p.  XIV— XVI. 

9)  cf.  dissert.  p.  35  seqq. 

differentiae  auferri  possent,  dicit:  „hoc  consilium  secutus  est  dux  Iulia- 
censis  et  fatetur  prospere  cedere."  *)  Ex  his  verbis  consequitur,  etiam 
in  Consilio  duci  Juliacensi  dato  similia  contenta  fuisse  proposita,  ac  quae 
in  fragmento  ilio  continentur,  certos  articulos  ad  componenda  dissidia 
theologica  allatos.  Talia  autem  Consilia  Erasmo  propria  solum  inveniri 
possunt  in  priore  ordinatone;  nani  in  posteriore  componenda  ita  adhi- 
bita  est  prior,  ut  prioris  statuta  repetantur  et  solum  amplificentur. 
Saepe  ordinationum  ipsa  verba  congruunt,  ut  in  hoc  loco: 


1 


„Unb  nctd)bem  ba§  SSoter  unfer  ban 
unferem  #errn  uunb  erlofer  3efu  ®(jrtfto 
un§  gelert  unb  gegetoen,  in  toitdjem  alle 
notturft  et)ne§  jeberen  ©^riften  tterfaffet, 
foli  fultf)§  mtt  beftenbtgem  gegen  ©ot 
oertruben  gebeben  unb  bem  gemetnten 
man  mit  toarem  derftanbe  (tote  ber  ban 
oufy  ban  un§  in  brud  geftalt)  erfttert 
toerben." 2) 


„3mb  nae  bem  bai  tìater  onfer  r>an 
onferm  Jperrn  inb  erloefer  ^efu  fèljrtfto 
on§  geleiert  inb  gegetoen,  in  totldjent 
alle  nottturft  etyne§  jebern  (Sfyrtften  ber» 
fat,  bat  fultf)§  ntit  beftenbtgem  tegen 
©ott  tìertrouben  gebeben  inb  ben  gemete 
nen  Wlan  mtt  toarem  toerftanbe 

erfleret  fufle  toerben."3) 


Itaque  repetita  solum  et  amplificata  prioris  ordinationis  verba  non  pos- 
sunt efficere  proprium  consilium. 

Ob  hanc  rem  et  quum  in  universum  non  facile  credi  possit,  laborem 
tam  exiguum  ab  aliis  Erasmo  tributum  atque  ab  ilio  perfectum  esse, 
ad  primam  ordinationem  componendam  Erasmi  Consilia  adhibita  esse 
necesse  est. 

Quomodo  hoc  factum  sit,  ordinationis  prioris  contextus  docet.  Or- 
dinalo enim  continet  maximi  momenti  locum,  qui  certo  ex  Erasmi  ipsius 
verbis  in  linguam  Germanicam  traductis  et  ad  personam  Erasmi  pertinen- 
tibus  constat.  De  precationis  Dominicae  intellectu  loquens  dicit  ordinatio: 
„tote  ber  ban  outf)  tìan  un§  in  brucf  geftalt."  —  (vide  supra).  —  Hoc  de 
Erasmo  potuit  praedicari,  qui  scripsit  librum  de  precatione  Dominica, 
ad  quem  solum  hic  locus  pertinere  potest.  Quum  igitur  hic  etiam  ad 
personanjÉErasmi  referenda  verba  in  ordinationem  recepta  sint,  concludi 
potest,  ^Bceteras  quoque  cousilii  partes  ad  verbum  in  ordinatione  esse, 
immo  flmum  ordinationis  auctorem  esse. 

t  autem  putari,  etiam  in  componenda  altera  ordinatione  Eras- 

atum  fuisse,  posset  specialiter  praeter  nostram  retineri  Cornelii 

nisi  obsfarent  haec:  Erasmus  ipse  et  Vlattenus  loquuntur  solum 

io",   nunquam  de  consiliis  compluribus  datis.  —  Deinde  accu- 

tus  alterius  ordinationis   contextus   hanc   opinionem   impedire 

rior  enirn  ordinationis  pars, 4)  quam  Cornelius  quoque  Erasmo 

bit,  eo  sono  composita  est,  qui  non  Erasmo    sed  auctori  pra- 

itice  agenti  respondet,  statuta  continet  ad  disciplinam  publicam 

quale  est  illud:    „toarfegger"    et  „toebbertotcfer" 5)   in  ducatu  Iu- 

rasmi  epp.  p.  1892. 

fiotti  I.  e.  p.  58  (prioris  ordinationis  verba). 
ad.  p.  72  (posterioris  ordin.  verba). 
)tti  I.  e.  p.  62—71. 

p.  7.1. 

liacensi  non  tolerandos  esse.  Ab  hac  autem  priore  parte  posterior  non 
facile  separari  potest,  quum  simpliciter  prosequatur  explicationem  statu- 
torum  prioris  ordinationis  priore  parte  inceptam,  quumque  in  primo 
posterioris  partis  articulo  expresse  *)  ad  priorem  delegetur.  —  Denique 
ordinatio  posterior  Erasmo  ut  incognita  mittitur  a  Vlatteno,  a  Carolo 
Harsto  in  latmam  linguam  transfertur  atque  Erasmus  de  ordinatione  ut 
de  fé  adhuc  incognita  loquitur  apud  Vlattenum,  cui  de  hac  re  nihil  potuit 
dissimulare,  quum  Vlattenus  sciret  ea,  quae  ad  illum  pertinentia  Eras- 
mus fecerat. 2) 

Constat  igitur  prioris  ordinationis  auctorem  Erasmum  fuisse,  neque 
verisimile  esse,  posterioris  ordinationis  componendae  eum  participem  fuisse. 


'*)  ibid.  p.  71. 

2)  Erasmus  d.  25  Julii  1533  Vlatteno  scribit:    „Legi  ordinationem 
illustrissimi  ducis"  etc.  (Er.  epp.  p.  1759). 

